Laburpena ( 153. zk.), 2008ko abuztuaren 13a, asteazkena\nIRAGARKIA, 2008. urteko Lan Eskaintza Publikoari buruzkoa.\nEBAZPENA, 2008ko uztailaren 7koa, Justizia, Lan eta Gizarte Segurantza Saileko Azterlanen eta Araubide Juridikoaren zuzendariarena, Elkarteen Erroldan joan den ekainean egin diren inskripzioak eta oharrak argitaratzeko dena.\nEBAZPENA, 2008ko uztailaren 17koa, Lan eta Gizarte Segurantza zuzendariarena. Honen bidez ebazten da Haurreskolak Partzuergoaren hitzarmen kolektiboa erregistratu, gordailatu eta argitaratzea (8602535 hitzarmen-kodea).\nEBAZPENA, 2008ko ekainaren 16koa, Energia eta Meategien zuzendariarena, Ezkio-Itsasoko (Gipuzkoa) Santa Lutzi auzunean gas naturala banatzeko sarea eraikitzeko administrazio-baimenari buruzkoa.\nEBAZPENA, 2008ko uztailaren 16koa, 2008ko ekainaren 5eko Ebazpena aldatzen duena, Inmigrazio zuzendariarena, apirilaren 17ko 61/2007 Dekretuak araututako inmigrazioaren eta kulturarteko bizikidetzaren alorrean jarduerak egiteko laguntzei buruzko Ebazpen-proposamena egin behar duen Kide Anitzeko Organoko kideak izendatzen dituena.\nAGINDUA, 2008ko uztailaren 10ekoa, Hezkuntza, Unibertsitate eta Ikerketa sailburuarena, ondokoak homologagarritzat jotzen dituena: informatika-sareak eta horien instalazioa, baita ofizial eta langile instalatzaileek eman beharreko zerbitzuak ere.\n2520/2008 EBAZPENA, uztailaren 18koa, Osakidetza-Euskal Osasun Zerbitzuko zuzendari nagusiarena —Osakidetzako Administrazio Kontseiluak emandako eskuordetzea baitu—, toki-erakundeetarako laguntzak esleitzen dituena.\nEBAZPENA, 2008ko uztailaren 7koa, Kultura, Gazteria eta Kirol sailburuordearena, euskal liburuen itzulpenarekin zerikusia duten ekintzetarako laguntzen deialdiaren ebazpenaren berri ematen duena.\nEBAZPENA, 2008ko uztailaren 7koa, Kultura, Gazteria eta Kirol sailburuordearena, Euskal Autonomia Erkidegoan liburua sustatu eta zabaltzeko liburu-azokak, kongresuak, hitzaldiak eta kultur ekintzak antolatzeko eta euretan parte hartzeko dirulaguntzen deialdiaren ebazpenaren berri ematen duena.\nEBAZPENA, 2008ko uztailaren 11koa, Kultura, Gazteria eta Kirol sailburuordearena, Adunako (Gipuzkoa) Aizpea baserria, monumentu izendapenaz, Euskal Kultura Ondarearen Zerrenda Orokorrean sartzeko espedienteari hasiera eman, jendaurrean jarri eta interesdunei entzuteko dena.\nEBAZPENA, 2008ko uztailaren 11koa, Kultura, Gazteria eta Kirol sailburuordearena, Antzuolako (Gipuzkoa) Bidaurre baserria, monumentu izendapenaz, Euskal Kultura Ondarearen Zerrenda Orokorrean sartzeko espedienteari hasiera eman, jendaurrean jarri eta interesdunei entzuteko dena.\nEBAZPENA, 2008ko uztailaren 11koa, Kultura, Gazteria eta Kirol sailburuordearena, Antzuolako (Gipuzkoa) Lapatza baserria monumentu izendapenaz, Euskal Kultura Ondarearen Zerrenda Orokorrean sartzeko espedienteari hasiera eman, eta jendaurrean jarri eta interesdunei entzuteko dena.\nEBAZPENA, 2008ko uztailaren 11koa, Kultura, Gazteria eta Kirol sailburuordearena, Berrizko (Bizkaia) Isuntza Bekoa baserria, monumentu izendapenaz, Euskal Kultura Ondarearen Zerrenda Orokorrean sartzeko espedienteari hasiera eman, jendaurrean jarri eta interesdunei entzuteko dena.\nEDIKTUA, 5707-2008 zenbakiko Inkonstituzionaltasun errekurtsoaren ondoriozkoa.\nEDIKTUA, 5748-2008 zenbakiko inkonstituzionaltasun-errekurtsoaren ondoriozkoa.\nEDIKTUA, adostasunik gabeko dibortziorako 999/06 prozeduraren ondoriozkoa.\nIrungo Instrukzioko 3 Zenbakiko Epaitegia\nEDIKTUA, 30/08 falta-judizioaren ondoriozkoa.\nIRAGARKIA, “Zuzenean proiektua hedatzeko langileak prestatzea” helburu duen aholkularitzako eta laguntzako administrazio-kontratuaren esleipena argitara emateko dena (KBN C02/026/2008 espedientea).\nLEHIAKETA. Iragarkia, prestakuntzako, hezkuntzako eta lankidetzako programa eta hitzarmenetan parte hartzen duten ikasle, bekadun eta parte-hartzaileentzako istripu-aseguruak eta erantzukizun zibileko kontratuak egitea helburu duen administrazio-kontratu berezia esleitzeko dena.\nESLEIPENA, entzuteko urritasuna duten umeentzako FM operadorea hornitu, entregatu eta jartzeko lehiaketa publikoarena.\nESLEIPENA, Hezkuntza, Unibertsitate eta Ikerketa Sailaren menpeko ikastetxeak Hezkuntza Berezirako materialez hornitzeko, eta material hori entregatu eta instalatzeko kontratazioa helburu duen lehiaketa publikoarena.\nLEHIAKETA PUBLIKOA, Hezkuntza, Unibertsitate eta Ikerketa Sailaren menpeko ikastetxe publikoetako jantokiak makinariaz hornitzeko, eta material hori entregatu eta instalatzeko kontratazioa egiteko dena.\nESLEIPENA, Osakidetza-Euskal Osasun Zerbitzuarena, Donostia Ospitaleko Amara eraikinerako altzari orokorrei eta osagarriei buruzko espedientearena.\nESLEIPENA, Osakidetza-Euskal Osasun Zerbitzuarena, Txagorritxu Ospitalean azterlan elektrofisiologikoak egiteko gelari buruzko espedientearena.\nIRAGARKIA, senda-oxigenoaren hornidura helburu duen administrazio-kontratua (Osakidetza-Euskal Osasun Zerbitzuarena) esleitu dela jakinarazten duena.\nESLEIPENA, Osakidetza-Euskal Osasun Zerbitzuarena, Basurtuko Ospitaleko Escuza Pabilioiko bigarren solairua (Psikiatria) eraberritzeko obretarako kontratazioak egiteko espedientearena (burutzapen proiektuaren idazketa, segurtasun azterlana, kalitate kontrolaren programa, segurtasunaren koordinazioa, obraren zuzendaritza eta burutzapenaren zuzendaritza).\nESLEIPENA, Gipuzkoako Lurralde Historikoan EAEko Larrialdietako Garraio Sanitarioaren Sarerako (LGSS) garraio sanitarioaren zerbitzuak kontratatzeko lehiaketa publikoarena (prozedura irekia).\nIRAGARKIA, Osakidetza-Euskal Osasun Zerbitzuarena, Santa Marina Ospitalea ospitaleko ohez hornitzeko espedientearen lizitazioa egiteko irekitako prozedurari burukoa.\nIRAGARKIA, Osakidetza-Euskal Osasun Zerbitzuarena, Gorliz Ospitalea ospitaleko ohez hornitzeko espedientearen lizitazioa egiteko irekitako prozedurari burukoa.\nIRAGARKIA, Osakidetza-Euskal Osasun Zerbitzuarena, Galdakao-Usansoloko Ospitaleko Eguneko Ospitalea eraberritzeko espedientearen lizitazioari dagokiona (prozedura irekia). Egin beharreko lanak: burutzapen-proiektua idaztea, segurtasun-azterlana, kalitate-kontrolaren programa, segurtasun-plana onartzea, segurtasunaren koordinazioa, obraren zuzendaritza eta obra burutzeko zuzendaritza.\nIRAGARKIA, Osakidetza-Euskal Osasun Zerbitzuarena, sexu-transmisiozko infekzioak eta GIBa prebenitzeko ikus-entzunezko kanpaina bat kontratatzeko espedientearen lizitazioari buruzkoa (prozedura irekia).\nIRAGARKIA. Honen bidez, Kontsumo zuzendariak 2008-05-27an emandako ebazpena jakinarazten zaio Inmobiliaria Alai Txoko, S.L.ri. Ebazpenak isuna jartzen dio G/08/2008/CO espediente zenbakian.\nIRAGARKIA, etxebizitza arloan finantza-laguntza errebokatzeagatik interes-puntuen sorospena zor duten pertsonen eta interesik gabeko mailegua zor dutenen zerrenda argitaratzeko.\nIRAGARKIA. “Biscay Technologies of Information and Knowledge (Biscay TIK)” proiektua garatzeko lehiaketaren adjudikazioarena.


Erdi Aroaren ispilu | País Vasco | EL PAÍS\nErdi Aroaren ispilu\nDuela mila urteko bizimodua islatzen duen Interpretazio Zentroa zabaldu dute Seguran\n21 ago 2004-22:00 UTC\nNolakoa izan zen XI. edo XII. mendeko euskaldunen bizimodua? Egia al da mundutik isolatuta bizi zirela? Nola ikusten zuten mundua eta munduaz gaindikoa? Galdera hauentzako erantzun guztiak Gipuzkoako Segura herrian abiarazi berri duten Erdi Aroko Interpretazio Zentroan daude, Ardixarra izeneko etxetzar dotorean.\n"Zentro honek Erdi Aroaz ditugun hainbat mito desegiten lagunduko du", esan du Iosune Arrondok, Segurako Udaleko Turismo eta Kultura teknikariak. Mito horietako nagusia isolamenduarena da, askotxo baitira oraindik Erdi Aroko Euskal Herria mundutik aparte bizi zela uste dutenak. "Segura herria bera Gaztelako erresumak sortutakoa da. Garrantzi estrategiko handiko gune batean sortu zuten, gainera, Europara zihoan bide nagusiaren ondoan, alegia", gaineratu du Arrondok.\nOndorioz, Gipuzkoako Goierri eskualdearen bihotzean kokatuta dagoen herri ikusgarri honen antolaketa urbanistikoa ere orduko ereduei jarraituz egin zen. "Garai hartan, hiru egitura-mota zeuden, nagusiki: Donostian erabili zuten erromatar erakoa, kale perpendikularren bidez osatutakoa; Tolosan abiarazi zuten angelu obalekoa, erdian hiru kale eta kanpon erdialdera jotzen duten beste bi kale dituena, eta hiruangelu itxurakoa, Segura herria antolatzeko baliarazi zutena", argitu du Kultura teknikariak. Europarekiko desberdintasunen bat aipatzekotan, Euskal Herriko hiribilduetan ez zegoen gazteluak eraikitzeko ohiturarik, Frantzia, Ingalaterra edo Alemanian bezalaxe.\nMonumentu-multzo izendatuta dagoen Segura hiria sortu zenean, gori-gorian zeuden Gaztela eta Nafarroaren arteko ezinikusiak eta lapurren erasoak etengabeak ziren Euskal Herriko bide nagusietan. Hala eta guztiz ere, Done Jakue Bidea egiten zuten erromesek lasai asko zeharkatzen zuten Segura hiria erret-bideari jarraituz, gaizkileen beldurrik gabe. Galiziaranzko bidean Gipuzkoako Goierritik pasatzen ziren jatorri desberdinetako jende haien joan-etorriek berealdiko eragina izan zuten Segura eta inguruko herrien bizimoduan. Kristautasuna ere inguruko europar herrialdeetan bezala zabaldu zen.\n"Gizarte antolakuntzari dagokionez, Euskal Herriko Erdi Aroko herrietan ez zegoen aipatzeko moduko berezitasun handirik; diferentziak aurkitzekotan, garaiko arropetan bilatu behar dira, eta batez ere emakumezkoen janzkera berezietan, kontu honetan alde handiak baitzeuden, esate baterako, Gipuzkoa eta Nafarroako emakumeen artean", zehaztu du Arrondok.\nAzalpen hauek guztiak baliabide teknikorik aurreratuenen bitartez jasoko dituzte Segurako Ardixarra etxera inguratzen diren guztiek. Duela hamar bat urte, Udalak etxea erostea erabaki zuen, bere balio historiko-artistikoa kontutan hartuz. Harez geroztik, makina bat asmo erabili dituzte gogoan herriko agintariek XVI. mendeko etxe honi kultur erabilpenen bat egokitu nahian, baina argi zeukaten bertako historiarekin zer ikusia izan zezakeen ekimenen bat bultzatu behar zutela.\nFinean, Erdi Aroko Interpretazio Zentroa eratzea erabaki zuten, Euskal Herriko lehena; eta erabakia gauzatu ahal izateko, zazpi milioi euro inguruko inbertsioak bideratu behar izan dituzte Segurako Udalak, Gipuzkoako Foru Aldundiak eta Eusko Jaurlaritzak. Etxearen barrualdea birmoldatzeko lanak amaitu eta behar ziren instalazio tekniko guztiak antolatu ondoren, zentroa uztailaren 30ean zabaldu zen estreineko aldiz jendearentzat.\nArdixarra etxearen lehen solairuan, tailerra eta ikuilua egon ziren tokian, Segurako Turismo Bulegoa jarri dute. Bigarren oina hutsik dago, bisitariak etxearen mendeetako giroa garbi eta zuzen soma dezaten. Erdi Aroko Interpretazio Zentroa hirugarren solairuan paratu dute. Bertan, agiriak, lanabesak, denetariko objektuak eta hiru dimentsiotan ekoiztutako bi ikusentzunezko eskaintzen dituzte, Erdi Aroaz bata eta Segurako XIV. mendeko historiaz bestea.\nArdixarra etxeko Interpretazio Zentroa arratsaldez zabaltzen da, eta udan, bisita gidatuak eskaintzen dituzte.\nAlfontso X.a Gaztelako Erregearen aginduz sortu zen Segura hiria, 1252. urtean. Erret-bidea zeharkatzen zuen artean Goierriko herri ikusgarri hau, eta Gaztela eta Europa arteko komunikazio sarearen leku estrategioa zen. Ordizia eta Tolosa ere urte horretan sortu ziren eta errepide multzo berean zeuden kokaturik.\nHonela, 1252.ean, erregearen aginduz, defentsarako plan estrategikoa burutu zen Seguran, harresiak eraikiz. Egun, ia 800 urte geroago, harresi horiek nahiko zutik eta tente diraute. Izan ere, herriaren Erdi Aroko kutsua erraz suma daiteke oraindik bertako kaleetan, eta kutsu horrexeri jarraituz zabaldu du Segurako Udalak Ardixarra etxean Euskadin Erdi Aroaz dagoen lehendabiziko Interpretazio Zentroa.\nEraikuntza bera da museoaren alderik nabarmenena, XVI. mendeko egurrezko egitura duen Euskal Herriko etxerik zaharrenetakoa baita. Bertan bizi izan zen pertsonaiaren goitizena da Ardixarra, etxearen tradiziozko izenak mendeen joan-etorrian galdutako Don Gartzi misteriotsu baten oroimena gorde baitu betiko.


Albisteak - Egur cnc bideratzailearen Erabilera Trebetasunen inguruan hizketan\nEgur cnc bideratzailearen Erabilera Trebetasunez hizketan\nErabiltzen dugunean egur CNC bideratzailea, saihestezina da lan kezkagarririk ez topatzea, denbora asko eta neketsua baita, oso kezkagarria. Izan ere, a erabiltzeanegur CNC bideratzailea Lan mota hau egiteko, zenbait gaitasun jarraitu daitezke, eta gaitasun horiek gure lana guztiz eraginkorragoa izan daiteke. Orain, ikas ditzagun gurekin ohiko trebetasun batzuk.\n1. Plastikozko ereduen grabatua\nPlastikozko ereduak grabatzeko, grabatutako objektuaren atzealdean itsatsi dezakezu transferentzia zinta, eta, ondoren, alboarekin zinta busti spray likidoaren kola gainean, eta, ondoren, bota daitekeen gainazalean itsatsi dezakezu. alde biko zinta erabiltzea. Garbitzeko zaila den gainazala uzten du.\n2. Forma irregularreko eskulturak finkatzea\nForma irregularreko landutako objektuen kasuan, azalean ondo finkatuta daudela dirudi, eta atzera eta aurrera astinduko dute beheranzko presioa jasaten dutenean. Une honetan, hondakin batzuk objektuaren azpian jartzen saia zaitezke marruskadura areagotzeko. Bestea, artikuluarekin batera datorren paketea mantentzea da. Objektuak forma irregularra duen arren, daramatzan ontziak oso erregularrak eta konpontzen errazak izan daitezke. Gehitu uhal txiki bat forma irregularreko objektu bat egiteko. Konpondu erraza.\n3. Landutako objektuaren finkapena\nEgurra lantzeko grabatzeko makinak maiz funtzio anitzeko alikadurak edo mandrinak dituztenez eta burdinazkoak direnez, erraza da grabatutako objektuan kalteak eragitea edo grabatu prozesuan irristatzea, beraz aukeratu gomazko tapoiak edo gomazko tutuak. grabatutako objektuaren finkapenak nolabaiteko kalte-arazoa konponduko du.


Ikoitzen arkatza - Indarberrituta dator Kaskagorri\n15/08/2012 17:32 0 comentarios\nJaietatik ezabatu nahi izan badute ere, txosna jartzeko zigorra 2 urtez luzatu ostean, inoiz baino indar gehiagorekin dator Kaskagorri, Bilboko Gazte Mugimenduaren Konpartsa. 9 egunetan zehar herri jai euskaldun eta parekideen alde lanean arituko dira Asterix-en lagunak Bilboko Aste Nagusian. Teknologia berrietara ere egokitu dira gazteak eta Twitter erabiltzailea sortzeaz gain, kaskabloga eta mugikorretarako kaskaplikazioa ere egin dute. Irakurri QR kode hau jaietako informazio guztia eskuratzeko!\nAurreko post-a: klik hemen\nGara-n albistea: klik hemen


ELIKA Ganadería | Mingain urdin gaixotasunaren 8 serotipoa Frantzian 16/02/05 - ELIKA Ganadería\nHigienea eta Autokontrola\nEsnea eta eratorriak\nAbeltzaintzan antibiotikoak behar bezala erabiltzeko gida 15/12/23\nMingain urdin gaixotasunaren 8 serotipoa Frantzian 16/02/05\nBidaltze data 25 urtarrila, 2016\n2015eko irailaren 11n ANSESen Erreferentziazko Laborategi Nazionalak baieztatu egin zuen mingain urdin gaixotasunaren 8 serotipoaren lehen kasu bat agertu zela Frantziako Allier departamenduko artalde batean. Harrezkero, 158 foku jakinarazi dira guztira Frantzian.\nErasandako eremuen mapa 2016eko otsailaren 4an (alim´agri).\nMingain urdin gaixotasunaren 8 serotipoa ez zegoen Frantzian 2010az geroztik, eta ez da kasurik jakinarazi munduan 2011z geroztik.\n2015eko abenduaren 31n, Frantziako Nekazaritza Ministerioak 2015eko abenduaren 30eko Dekretua argitaratu zuen, 2011ko uztailaren 22ko Dekretuaren arabera murriztutako eremuak aldatzen zituena. 2015eko abenduaren 30eko dekretu horrek eremu metropolitarrean mingain urdin gaixotasunaren aurkako neurri teknikoak eta administrazio-neurriak ezartzen ditu.\nHartutako neurrien artean hauek nabarmentzen dira:\nAnimaliak txertatzea: lehentasuna ematen zaie Europako mugimenduetara bideratutako behiei, ardiei eta ahuntzei, bai eta hirugarren herrialdeetara esportatzekoei ere, gizentzeko nahiz ugaltzeko izan.\nTxertaketak honako hauek ditu ardatz:\no Infektatutako animalia-taldeetako animaliak.\no Arraza-aukeraketako eskemetan nahasitako animaliak.\no Esportatzeko merkatuetara bideratutako animaliak, bereziki Espainiara eta Italiara.\nDosien banaketa 6-16 hilabete arteko bularreko animalia kopuruaren arabera egitea erabaki zen; izan ere, aurreko urtean antzeko denbora-tartean atzerrira saldutako animalia gehienen kategoria hori izan zen.\nAnimalia horiek immunizatzeko sistema nazionala irailaren 25ean jarri zen abian.\nAnimalia-mugimenduak murriztea, mugatutako eremuen baitan: 100 km-ko erradioko babes-eremua erasandako ustiategiaren inguruan, eta 50 km-ko monitorizazio-eremu bat.\nZaintza irmoagoa ezartzea, erasandako eremuaren hedadura azkar ebaluatzeko eta sar daitekeen beste serotiporen bat antzemateko.\nGipuzkoako teniasiari/zistizerkosiari buruzko azterketa 16/01/27\nELIKA · www.elika.eus · Informazio Politika\nGure eta hirugarrenen cookieak erabiltzen ditugu, erabiltzaileen nabigazioa aztertzeko.\nCookien erabilera Konfigurazioa aldatzeko Konfiguratu.\nAldatu Cookien konfigurazioa\nsortzaileak GDPR Cookie Compliance\nCookieak gure webgunearen erabilgarritasuna eta prozesuak hobetzeko edo gaitzeko erabiltzen dira. Cookieak desgaitu edo ezabatzen badira, gerta daiteke erabiltzaileek webgunearen aukerak ezin erabiltzea, edo webgunean diseinatu ez den moduan funtzionatu dezake arakatzaileak.\nGehiago jakin nahi izanez gero, gure Pribatasun politika irakurri.\nLehentasunak gorde ahal izateko behar-beharrezkoak diren cookieak gaitu behar dira.\nCookie hauek ez badituzu onartzen, ezingo ditugu zure lehentasunak gorde. Honek esan nahi du webgune hau bisitatzen duzun bakoitzean cookiak berriz doitu edo kendu beharko dituzula.\nWebgune honek Google Analytics ezarritako cookiak erabiltzen du, bisitari kopurua eta weborriaren erabilerari buruzko informazio anonimoa biltzeko.\nCookie hauek mantenduz gero, gure weborria hobetzen laguntzen gaituzu.\nMesedez, lehenik eta behin, beharrezko diren Cokiak onartu, zure lehentasunak gordetzeko!\nGure Cookien Politika ikusteko


'Belako zaldüna' herriko semea goraipatuko du Maule-Lextarrek — dantzan.eus\nHemen zaude: Hasiera › Hemeroteka › 'Belako zaldüna' herriko semea goraipatuko du Maule-Lextarrek\nAntso Handia ematetik hamalau urteren buru, Belako zaldüna pastorala taularatuko du aurtengo udan Zuberoako hiriburu Maule-Lextarrek. Jean Bordaxar kantari eta pastoral idazleak atondutako obra hori datozen uztailaren 29an eta agorrilaren 5ean izango da ikusgai. Bordaxarrek idatzitako hirugarren pastorala da oholtzaratuko dutena, hari zor baitzaizkio Larraine herriak 2011. urtean eman zuen Telesforo de Monzon pastorala eta Arrokiagak 2012an taularatutako Jose Mendiague.\nAurreko bi obren ildoari eutsita, Euskal Herriko seme bat du gogora ekarriko idazleak, haren bizi-urratsek Frantziako armadaburu gisa jardutera eraman bazuten ere. Jean-Philippe de Bela, Belako zaldüna gisa entzutetsu bilakatuko zena, 1709. urtean jaio zen, Maulen. Garai haietan ez bazen batere ohikoa ere, nahikoa zahartu zen, 1796an zendu baitzen, Pauen (Biarno).\nBizitza luze horren zati handienean Frantziako armadaburu gisa jardun zuen, Frantziako errege Luis XV.aren zerbitzuan. Hala, Poloniako eta Austriako oinordetza gerrak deituak izan ziren gatazketan parte hartu zuen, besteak beste. Gudaburu jarduera horretan zebilela, euskal soldaduz osatutako erregimentu bat eratu zuen, Baigorriko seme Harizpe mariskalak geroago, Napoleonen gerren garaian, Chasseurs basques edo euskal ehiztariak eraikiz egingo zuen gisan. Frantziako erregearen zerbitzari eta armadaburu izanda ere, Belako zaldünak Euskal Herriaz zerbait axola bazuela iritzi dio Bordaxarrek, eta horren frogatzat jotzen du hark idatzitako L'Histoire des basques liburu potoloa. Euskaraz ere zerbait jakingo zuela pentsatzekoa da, dozena bat liburukiz osatutako lan horren hondar zatian frantsesa/euskara hiztegi bat moldatu baitzuen.\nHura izango da, beraz, Maule-Lextarrek goraipatuko duen pertsonaia. Jean-Louis Davant zuberotar idazle eta euskaltzainak idatzi zuen Antso Handia tragedia taularatzetik hamalau urteko epea igaro bada ere, Maule-Lextarrek ez du nekerik izan pastoralaren erronkari berrekiteko. Lehen mustraka edo proba-saioa iragan urtarrilaren 13an egin zuten, Jean-Fabien Lexardoi errejentaren agindupean. Orduz gero, larunbatero biltzen da jende multzoa trebaldiei eusteko, eta, ohikoa den bezala, karguen banaketa ezagutzera eman da otsailaren erditsurako.\nHala, oholtzara igoko diren 82 aktore helduen eta 23 haurren artean, sujet edo pertsonaia nagusiarena jokatuko duena Arño Laphitz izango da. Haatik, Belako zaldünaren historia haurtzarotik hasita kontatua izango denez, Pette Ligueix gazteak egingo du Jean-Philippe de Bela gaztearena. Belako zaldünaren emaztearen rolean Aurelie Intxaztoitxipi arituko da. Belako zaldünaren ama Isabelle Etxeto izango da; aitaren rolean, aldiz, jaiotzez Getxokoa (Bizkaia) den baina aspaldi Zuberoan bizi den Joseba Garai ariko da. Antso Handia pastoraleko sujet izan zen Jojo Malharin kargu garrantzizkoarekin geratu da aurtengoan ere, Luis XV.a erregea izango baita. Prusiako Frederiko II.a erregearena antzeztea, berriz, Garindaineko Petti Buhame pastoraleko (2014) sujeta izan zen Kaiet Bordari tokatu zaio. Maule-Lextarreko auzapez Mixel Etxebest bera ere oholtzan agertuko da, Charles-Alexandre de Lorraineren pertsonaia jokatuko baitu.\nGuztira, 71 bertset emaile entzungo dira, eta sujetak nahikoa lan izango du 48 bertset emango baititu berak. Zenbakizko argibideekin amaitzeko, Belako zaldüna pastorala 22 jelkaldiz osatuta dago, eta bertset eta taula-jokoez gain, hamaika kantu eta hiru dantza sorkuntza emango ditu.\nJende asko gogoz\nPastorala baten historia laburbiltzen duen lehen peredikuaren emailea, bi agerraldietan, Elise Axigar izango bada ere, gertakarien ondorioztatze antzeko bat den azken peredikuarentzako, txandakatzea egongo da. Hala, uztailaren 29ko agerraldian Mixel Iturria eta Cedric Zamalbide gizonezko bikotea ariko da rol horretan, eta, agorrilaren 5ekoan, berriz, Fabienne Borda, Maite Davant eta Maia Etxart emakume hirukoteak du txanda hartuko.\nErrejent batek gisa horretarako hautuak egiten ditu, ahal bezainbat laguni parte hartzeko aukera ematearren. Izan ere, gaur egun, pastorala batean jokatzeko gogoarekin daudenak ez dira gutxi, eta gehiegi direla pentsatzea ere zilegi litzateke. Nolabait, aukerarik egin beharrean, bertseten emaileak behintzat euskaradunak edo ikasteko ahaleginetan dihardutenak izan daitezen legezko da, eta, hain zuzen ere, arau horren ildotik jo du Jean-Fabien Lexardoi errejentak.\nTrebaldi ugari egiten ari dira azken asteetan, uztailerako pastorala prest izateko. ALLANDE SOKARROS


ELKARRETARATZEA: AHTAREN LANAK GELDITU ORAIN!! | Sustrai Erakuntza Fundazioa\nes 24 Abu 2018 - Prentsa oharrak, Prestazio Handiko Trena (AHT)\nBehean sinatzen dugun erakunde zein taldeek Abiadura Handiko Nafarroako Korridorearen lanen berrastea salatzen dugu eta hilak 31, ostiralarekin, 19:30ean Iruñean Espainiako Gobernu Delegaritzaren aurrean burutuko den AHTAREN LANAK GELDITU ORAIN!! lelodun elkarretaratzean parte hartzera dei egiten dugu. Azkoien eta Erriberri artean hasi berri dituzten lanak gelditzea eta jadanik burututako edo burutu bidean dauden lanen adjudikazioak bertan behera uztea eskatzen dugu.\nPrestazio handiko trenak (AHT-PHT) trena suntsitzen du, garraio publiko eta soziala den aldetik. AHTaren sustatzaileek 25 urtetik gora daramatzate ohiko trenaren aurrekontuak murrizten, Sustapen ministeriopeko Adif enpresa publikoan 18.000 milioi €ko zorra metaaraziz. Zor hau guztiona da eta bankuak erreskatatzeko erabilitako dirutzarekin batera, eskubide eta zerbitzu publiko zein unibertsaletan murrizketak eragin ditu: osasungintza, hezkuntza, zerbitzu sozialak, pentsioak, menpekotasunarendako laguntzak, eta abarretan.\nHonengatik guztiagatik eta AHT/PHTaren eraikuntzak Nafarroan, besteak beste, Altsasu, Tafalla, eta Castejon bezalako herrietan zerbitzu minimo bat ematen duten geltokien desagerpena dakarrelako. Ingurugiroari, landaguneei, lurralde antolaketa orekatu, arrazional, eta sostengarriari eraso itzela delako AHT/PHTri argi ta garbi ezetz esaten diogu.\nSakana Trenaren Alde plataforma\n← AHTa eta energiari buruzko Sustrai Erakuntzako hitzaldia AHTren aurkako bizikleta martxan Sustrai Erakuntzak aurkezten du TPS Tren Publiko eta Sozialaren proposamen berritua →


Jabier Larrañaga: "Osasun egoera normalizatu behar da lehenik, gero ekonomia normalizatzeko" - Azpeitia - uztarria.eus\nJabier Larrañaga: "Osasun egoera normalizatu behar da lehenik, gero ekonomia normalizatzeko"\nIhintza Elustondo 2020-11-06 09:19\nDuela lau urte, lana tarteko, sorterria utzi eta Donostiara bizitzera joan zen Jabier Larrañaga (Azpeitia, 1972). "Familiarekin egoteko eta seme-alabak ikusteko" erabaki zuen bizilekua aldatzea. "Beti sumatzen da herriaren falta, baina...". Osasun larrialdiak eragindako krisiari aurre egitea tokatu zaio Gipuzkoako Foru Aldundiaren Ogasun eta Finantza diputatuari., eta horri buruz hitz egin du 2020ko urriko Uztarria aldizkarian.\nKoronabirusak goitik behera astindu du mundua, eta jendea oso kezkatuta dago horrek ekonomian izango duen eraginarekin. Zein da egoera?\nKristalezko bolarik ez daukagula eta zehatz-mehatz zer gertatuko den inork ez dakiela jakinda, uste dut krisi bat gehiago dela bizitzen ari garena. Gutxi gorabehera hamar urtean behin izaten dugu krisiren bat; inoiz ez dakigu esaten zergatik eta noiz etorriko den, baina badakigu etorriko dela. Azken krisia 2008-2009 urteetan izan genuen, beste arrazoi batzuk tarteko, eta, orain, osasunaren bidetik etorri da.\nKrisi denek aurretik zetozen joerak azeleratzen dituzte, eta kasu honetan ere hala izango da. Zer joera geneuzkan aurretik? Horietako bat da desberdinkeria hazten ari dela munduan zehar. Arrazoi ezberdinek eragin dute horretan, baina teknologiak zerikusi handia du. Gure ekonomia aldatzen ari da, teknologia enpresek sekulako tamaina hartu dute, eta horrek gizartean desberdinkeria indartu egiten duela uste dut. Era berean, lurraldeei ere ezberdin eragiten diete krisi guztiek: guk hemen konfinatzeko aukera daukagu, baina beste lurralde batzuetan hori ez da posible. Horrek ere desberdinkeria handitu egingo du munduan.\nGizakien arteko ezberdintasunak areagotu egingo dira, beraz.\nBai. Gainera, jendeak fedea galtzeko motibo nagusia izan da desberdinkeria azken urteetan. Orain esaten da demokrazia liberalak krisi bat bizi duela: jendeak sistemarekiko fedea galdu du, desberdinkeria horiek bidegabeak direla ikusten duelako. Horrek mugimendu populista batzuk sortu ditu, eta ez dirudi horiek herritarren ongizate maila hobetu dutenik; justu kontrakoa gertatu da. Hori hor edukiko dugu, eta ez da ona; izan ere, gatazka giroa sortzen dute mugimendu horiek, eta arazoei aurre egiteko, ekonomiak aurrera egiteko, nolabaiteko oreka behar dugu. Era berean, mugimendu populista horiek multilateralismoarekin bukatu nahi izan dute, eta neurri protekzionistak ezarri dituzte horretarako. Horrek guri ere erasaten digu; izan ere, gure enpresek munduan zehar saltzen dute, eta neurri horiek ez diete horretan uzten. Azken finean, denok elkarren beharra daukagu, eta neurri protekzionista horiek kalte egiten dute.\nDesberdinkeriari aurre egitea al da erronka?\nErronka bat da, bai. Horretarako, ekonomia indartsua behar dugu, eta ekonomia hori denengana iristea, ez batzuengana bakarrik. Guk, hala ere, gauza on bat daukagu: gure abiatzeko puntua oso ona da. Agian ez gara kontziente, baina gaur egun Gipuzkoako desberdinkeria tasa Finlandiakoaren bera da. Gehien irabazten duenaren eta gutxien irabazten duenaren artean dagoen distantzia da desberdinkeria tasa, eta, egun, munduko tasarik onenetakoa dugu Gipuzkoan. Horrek salbatzen al gaitu? Ez. Izan ere, munduko joerek guri ere erasaten digute. Gure erronka da desberdinkeria gutxi izatea Gipuzkoan, eta ongizate hori denongana iristea.\nZerga bilketan ere zuzenean eragingo du osasun krisiak.\nHemendik urte bukaerara gorabehera batzuk izango ditugu, baina gure aurreikuspena da %17 jaitsiko dela bilketa. Beti egongo gara ziurgabetasun puntu handi batekin, baina badakigu osasun krisiak bilketan eragin handia izango duela.\nHorrek zer kalte ekar ditzake etorkizun hurbilean?\nZerga bilketa jaisteak gaitasun gutxiago ematen digu politikak martxan jartzeko. Diru sarrerarik ez badago, ez dago dirurik gastatzeko. Murrizketak egin beharko balira, gizarte politika eta promozio ekonomikoa babestea izango litzateke lehentasuna, baina, noski, ez litzateke dirurik iritsiko beste arlo batzuetarako. Hori da gertatzea nahi ez duguna. Horregatik egin ditugu aurreko urteetan etxeko lanak, krisia iristen zen momentuan zorpetzeko gaitasuna izateko. Eta, orain, zorpetze eta defizit gaitasun horri esker eskuratuko ditugun baliabideak oso garrantzitsuak izango dira krisialdiari erantzuteko.\nZergak igotzea litzateke beste aukera bat. Besteak beste, COVID-19 tasa ezartzea proposatu du EH Bilduk, eta errenta altua dutenei zergak igotzea ELAk.\nNik askotan zera esan dut: zergak onartzen direnetik aktibatzen direnera, urtebete edo bi urte pasatzen dira. Horregatik, fiskalitateak eredu jakin batzuk eraikitzeko balio duen arren, ez du balio une jakin bateko diru bilketa arazoari irtenbidea emateko. Beraz, zergak igotzea ez da baliagarria arazo hau konpontzeko.\nOsasun larrialdiak eragindako kalte ekonomikoei aurre egiteko, hainbat neurri hartu du Ogasunak: besteak beste, epeak malgutu eta ordainketa egunak atzeratu ditu. Nahikoa al dira neurri horiek?\nHori denborak esaten du beti. Esfortzu handia egin dugu, eta iruditzen zaigu neurri inportanteak hartu ditugula. Zoritxarrez, politika batzuk ezartzen dituzunean, arrazoi bategatik edo besteagatik, beti geratzen da laguntza horiek iritsi ez zaizkion kolektiboren bat edo beste. Kasu honetan horiek gutxienekoak izan direla espero dut.\nCOVID-19ak eraginda, udalek ohi baino diru gutxiago jaso dute aldunditik, eta udal askotako ordezkariak ez daude konforme. Beharrezkoa al zen neurri hori hartzea?\nEz dugu neurri bat hartu; gure ereduaren ondorio da udalek diru gutxiago jaso izana. 2008an mila milioi euro gutxiago bildu genituen Gipuzkoan, eta orain ere bide beretik goaz. Guri inork ez dizkigu falta diren mila milioi euro horiek ingresatzen. Estatuak beste autonomia erkidego batzuei egiten dizkie sarrera batzuk, baina guk ez daukagu inolako sarrerarik. Euskal Autonomia Erkidegoko ereduak gaitasun eta autonomia handia ematen dizkigu guk nahi ditugun politikak ezartzeko, baina, era berean, arrisku bat dauka: gauzak ondo doazenean, denentzat doaz ondo, baina gaizki doazenean, gaizki doaz denentzat. Aurten bi adibideak ikusi ditugu: 2019a oso urte ona izan zen, eta diru bilketa gehiago izan genuenez, udalei 11 milioi euro gehiago eman genizkien, gehiago tokatzen zitzaielako. Dena den, diru gutxiago biltzen denean, gutxiago tokatzen zaie.\nOsasun krisiak krisi ekonomikoa ere ekarri du. Luze joko al du errekuperazioak?\nZaila da esatea. Nik ikusten dudana da lehenengo osasun egoera normalizatu behar dela, gero ekonomia normalizatzeko. Gure enpresa sarearen jarduera askok inbertsio bidez funtzionatzen dute: makinak egiten dituzte, lineak, automozioan aritzen dira... Eta ziurgabetasuna dagoen bitartean, oso zaila da inbertsioak egitea: autoa erostea pentsatzen ari zenak atzeratu egiten du plana, gauza bera makina bat erostea pentsatzen ari zen enpresa batek... Jendeak zain egotea erabakitzen du, eta horrek kate bat dakar: gure enpresek eskari gutxiago jasotzen dituzte, eta, beraz, lan gutxiago izango dute. Osasun krisia pixka bat normalizatu eta lasaitu arte munduan, zaila iruditzen zait inbertsio mailak errekuperatzea. Osasunari dagokion lasaitasun hori lortzerako urtebete oso erraz pasatu daitekeela uste dut. Horrek esan nahi du gure enpresek hilabete oso zail asko dituztela aurretik. Guk ahal duguna egin behar dugu eusten laguntzeko, baina horretan esfortzu handia egin beharko dugu denok: bai enpresek, bai pertsonek.\nZein da Gipuzkoako enpresen egoera?\nBeste krisi askotan bezala, honek ere desberdin jo du enpresetan: lan sektoreak eta enpresak aurrez zuen osasunak eragin du diferentzia hori. Aurretik pixka bat kolokan zeuden enpresak egoera zailean jarri ditu egoera honek, baina laguntza asko jarri dira martxan –lana aldi baterako erregulatzeko txostenak, esaterako–, eta uste dut horrek gauzak pixka bat tapatu egiten dituela. Izan ere, laguntza horiek indarrean dauden bitartean, ez da enpresen benetako osasuna azaleratuko. Minaren kontrako botika bat hartu dugu, eta hori kendu arte, ez dugu jakingo atzean benetan zer dagoen. Uste dut benetan egoera zailak bizitzea tokatuko zaigula, eta enpleguan ere erasango duela honek. Oraingoz, luzatu egingo dituzte lana erregulatzeko txostenak, eta hori albiste oso ona da, baina ea jarduera pixka bat errekuperatzen den eta enpresa denak lehengo jarduera berreskuratzeko gai diren. Sektore batzuetan oso konplexua ikusten dut: aeronautikan, adibidez. Beste arlo batzuek, agian, aukera gehiago izan ditzakete.\nZein da lana erregulatzeko txosten horien etorkizuna?\nTxosten horiek ahalik eta gehien luzatzen saiatuko da Espainiako Estatua, baina egia da kostu oso handia daukatela. Oraingoz, txosten horiek luzatzeko asmoa dute, baina kontziente izan behar dugu ez direla betirako izango. Momenturen batean bukatuko dira, eta bukatzen direnerako prestatzea da gakoa; hori zaila izango da.\nTicket Bai proiektua ere esku artean duzue. Zertan datza egitasmo horrek?\nDuela pare bat urte proiektu bat jarri genuen martxan, eta hari esker, enpresa handiek fakturak Ogasunera bidaltzen dizkigute, ia-ia online. Horren bidez, jarduera ekonomiko guztiaren gaineko informazioa jasotzen dugu: nork nori fakturatzen dion, zenbat... Jarduera ekonomikoaren inguruko zenbat eta informazio gehiago izan, orduan eta tarte gutxiago utziko dugu iruzurrerako. Nahi duguna da jarduera ekonomikoa gauzatzen duten guztiek ordaintzea dagozkien zergak. Enpresa handiekin hasi ginen horrela funtzionatzen, eta orain tokatzen dena da jarduera ekonomikoa egiten duten pertsona eta enpresa txikietatik handietarainoko tarte hori betetzea. Horrek esan nahi du edozein dendak, edozein saltokik edo enpresa txikik jarduera bat izaten dutenean edo tiket bat igortzen dutenean, Ogasunera iritsiko dela informazio hori. Ziur nago iruzurraren aurkako borrokan pauso handia emango dugula aurrera.\nOsasun krisiak erakutsi du zerbitzu publiko duinak –Osakidetza, esaterako– izatea ezinbestekoa dela, halako egoerei aurre egiteko. Hala ere, jakinekoa da zerga iruzurra presente dagoela gizartean. Kontzientzia hartzeko balioko al du egoerak?\nBalio beharko luke, teorian, baina nik irakurtzen ditudan hausnarketetan ez dira asko sartzen gai horretan. Gaur egun jendearen kezka gehiago da nori bota honen guztiaren kulpa. Egungo gizartean ardura beti bestearena da, eta norberak ez dauka ezeren ardurarik. Iruzurraren kasuan, behar-beharrezkoa da gizartea kontziente izatea dauzkan betebeharrez. Espero dut baloratuko ditugula dauzkagun zerbitzu publikoak; izan ere, sekulakoak dauzkagu, eta horien gain dago gure ongizate maila. Hala eta guztiz ere, gustatuko litzaidake arduren ikuspegitik aurrerapauso batzuk ematea: hau da, ez dugu norbaitek zerbait debekatzeko zain egon behar; gauza batzuk egitea ez dela ona jakin behar dugu.\nMundua etengabe aldatzen ari da globalizazioa dela eta: ekonomia, bizimodua... Horrek eragin zuzena dauka Ogasunean eta zerbitzu publikoetan. Zer norabide hartuko du etorkizunak?\nHori, zalantzarik gabe, erronka bat da Ogasunarentzat gaur egun. Gure sistema prestatuta dago jarduera ekonomikoak ziurtatzeko, baina zer gertatzen da teknologia aktoreekin? Kanpoan daudela, ez dutela inon kotizatzen, eta, beraz, ekonomiaren parte bat zergak ordaindu gabe gelditzen zaigula. Erronketako bat hori da: aktore horiei zergak ordainaraztea, egiten duten jarduera ekonomikoaren arabera. Hori arazo bat da guretzat, arazo bat da Europan, eta hori konpontzeko ari dira lanean. Arazo horri aurre egiteko, beharrezkoa da kontzientzia lantzea: bertako dendetan erostea, bertakoa kontsumitzea. Ardura kontua da. Seguru produktu bera beste leku batean merkeago aurkituko dugula, baina ekonomiari eutsi nahi badiogu, denok hartu beharko ditugu ardurak, edo...


Mediterraneo itsasoan 200 eremu garrantzitsu baino gehiago daude, flora basatia dela eta | Consumer\nMediterraneo itsasoan 200 eremu garrantzitsu baino gehiago daude, flora basatia dela eta\nWWFk Afrikako Iparraldeko eta Ekialde Ertaineko natur aberastasuna salbatu nahi du\nMediterraneo itsasoak, zehazki hegoaldeak eta ekialdeak, 200 “eremu garrantzitsu” baino gehiago hartzen ditu mundu osoan, flora basatia dela eta, “basa-bizitzaren aparteko” barietatea baitute. Datu hori WWFren “Eremu garrantzitsuak, Mediterraneoko eskualdeko hegoaldean eta ekialdean dituzten landareengatik” azterlanetik atera da. Azterketa horren helburua Afrikako Iparraldeko eta Ekialde Ertaineko natur aberastasuna salbatzea da, erakunde ekologistaren arabera.\nLanak adierazten duenez, eremu horiek “Europan eta Asian dauden eremuekin lehiatzen dira, espezie-aberastasunagatik”, eta Aljeria, Egipto, Jordania, Libia, Israel, Maroko, Palestinako Lurralde Okupatuak, Siria eta Tunisian, besteak beste, “espezie ugariko paisaiek ere bizi-baliabide batzuk eskaintzen dituzte toki mailan”.\nNazioarteko kontserbazio-proiektu horrek herrialde horietako botanikariak eta zientzialariak bildu ditu, eta Natura Kontserbatzeko Nazioarteko Batasuneko Mediterraneoko Lankidetza Zentroak (UICN), WWF eta Plantlife argitaratu du. “207 Eremu Garrantzitsu biltzen ditu lehenengo aldiz bere Landareengatik (ZIP), eta horietatik 33 Libano Tunisan daude, Egipton, 20n.\nEra berean, zehaztu du ZIP horien guztien %75ek espezie endemikoak dituztela toki mailan, “herrialde edo eremu geografiko bakar batean hazten direnak”, eta “leku megendemiko” batzuk identifikatu direla, Aljerian, Marokon, Libanon, Sirian eta Liban eremu geografiko txikietara mugatutako 20 espezie baino gehiago dituztenak”. “Horrek esan nahi du basa-lore eta -landareen aniztasunean oso aberatsak direla”, dio ikerketak.\nDokumentuak erakusten duenez, epe luzera, “baliabide naturalak eta basa-fauna eta -flora duten zonak ezinbestekoak izango dira osasunerako baliabide-iturri gisa eta herrialde horietako biztanleen ongizate orokorrerako; horietako asko ezegonkortasun politikotik eta gatazkatik igarotzen dira”. Azkenik, ohartarazi du “HLBE horien gaineko mehatxu nagusiak gehiegizko artzaintza direla, eta horrek eragina duela zonen %67tan, deforestazioan, turismoaren garapenean, nekazaritza intentsiboan, eta sendabelarretarako eta sukaldaritzarako landareen bilketa ez-iraunkorrean”.\naniztasun baliabide naturalak endemikoak espezieak kontserbazio


barren.eus - 75 urte betetzeko atarian, ilusioz eta ekiten jarraitzeko gogoz dago Morkaiko\n75 urte betetzeko atarian, ilusioz eta ekiten jarraitzeko gogoz dago Morkaiko\nArgitaratua: 2017-10-20 12:21\nMorkaiko Mendizale Elkarteak batzar nagusira deitu ditu bazkideak urriaren 26rako (eguena). Bereziki hiru gai nabarmendu dituzte gai ordenean: elkartearen egitura berria, Morkaikoren 75. urtemuga, eta Elgoibarko mendi-eremu esanguratsuak eta mendiko ondarea berreskuratzeko azken urteotan auzolanean egindako lana.\nAzken erronka handi horren barruan, badute proiektu bat bereziki estimuan izan dutena, Morkaikoren proiektu izarra izan dena: Moru. 2014. urtean aurkeztu zuen Morkaikok Moru garbitu eta han dagoen Burdin Aroko herrixka babesteko proiektua. Danobat enpresak lagundu zuen proiektua diruz orduan, eta orain, Elgoibarko Udalaren esku laga du Morkaikok proiektua. Pozik daude, gainera, Udalak agertu duen interesarekin, eta baita lur-jabeak agertu duen prestutasunarekin ere.\n• Moru, Morkaikoren proiektu izarra\nMorkaikoren mendi ingurune taldekoen proiektua da, 2014an abiatu zuten egitasmo zabalago baten atal bat. Bere garaian elgoibartarrentzat esangura handia izan zuten leku eta mendi-ondare batzuk [erromeria-guneak, iturriak, buzoiak...] bazter lagata zeudela jabetuak zeuden Morkaikon, eta horiek garbitu, inguru horiei balioa eman, bazkideen artean auzolana bultzatu eta haurrekin kontzientziazio lana egitea erabaki zuten. Labur esanda, pinuak eta sasiak jandako lur-sailetan bertako espezieak landatu, inguru horretako ondare materiala bistaratu eta berriz ere naturgune horiek erakargarri bihurtu nahi zituzten. Hamalau puntu identifikatu zituzten, eta Sargoateko iturria berritzea lehenetsi zuten. Proiektua idatzi, diru-laguntza eskuratu, lur-jabearekin tratua egin, hektarea bateko lur-saila erosi eta garbitu, haurrekin hemen bertako arbola espezieak landatu eta iturria konpondu zuten. Auzolanean egin zuten dena, 2013an, eta Karakateko iturria eta Muskurutxukoa konpondu zituzten hurrena, bi-hiru asteburutan.\n• Elgoibarko balkoia\nEgitasmo horretan, baina, Moru zen proiektu izarra. “Elgoibarko balkoia” da Moru, Elgoibarko “ikuspegi onena” duen mendia, leku estrategikoa umeekin joateko eta historia handikoa, Brontze eta Burdina aroko herrixka dagoelako han. 2014an ekin zioten proiektua idazteari Foru Aldundiko arkeologoen aholkularitzarekin, eta ondoren etorri ziren beste egiteko denak: Lur-jabeak identifikatu, pinadia bota eta lur-saila erosteko tratua egin, diru-laguntza eskuratu eta lan handienak eginda zituztenean, Udalera jo zuten proiektua aurkeztera. Elgoibarko Udalak Paisaia proiektuaren barruan sartu du proiektua orain, eta ondo bidean datorren urtean hasiko dituzte lanak. “Jabeekin hitz eginda dago dena, eta hil honen azken aldera botako dituzte pinuak. Eta bestelako lanak datorren urtean hasiko dituzte. Ez duguna nahi da Moru pinadi barruan hondatzen lagatzea, harresiaren zati bat apurtu da-eta dagoeneko”, azaldu dute Aitzol Arriola eta Iñaki Laskurain Morkaikoko zuzendaritzakideek. Hain zuzen, datorren egueneko batzarrean izendatuko dute presidente Laskurain. Lau hektareako saila erostekoa du Udalak, Elgoibarrerako magala eta tontorra, eta etorkizunean, Elgoibarrerako mendi magalean, umeekin arbolak sartu nahiko lituzkete eta tontor aldea garbitu eta zelai utzi. Arkeologia lanak ondoren egingo lituzkete. Abuztuan ibili da Udalak kontratatutako arkeologia talde bat zundaketak egiten, eta Morkaikoko lagun bat ere ibili da lan horiek jarraitzen, baina ikusteko dago zer azaleratuko duten indusketa lanek. “Topatzen dutenaren arabera erabakiko da gero zer egin, panelak jarri, parke bat egin edo zer, baina nolanahi ere, Morkaikoren helburua beteta egongo da ordurako”, nabarmendu dute.\n♦ Erreportaje osoa BARREN aldizkarian (1051. zenb. -PDF-)


Pasa den asteburuko topaketak | Ur Polo Gura\nPasa den asteburuko topaketak\nPublicado por loco_locatis el 2014/11/19\nPublicado en: Uncategorized.\tEtiquetado: Azaroa, Lautada, Noviembre, Pallanuoto, Urpolo, Waterpolo.\tDeja un comentario\nKaixo, lagunok. Berandu bada ere, asteburuko kronika dakarkizuet. Nire bizimodua dela eta, ez dut denborarik izan, orain arte, bloggaren aurrean eseri eta idazteko. Baina esaten denez, ez da berandu helburua hona baldin bada.\nUmeak: Lautada vs Getxo. Arratsaldeko bostetan, Mendizorrotzan hasi zen norgehiagoka hau. Egia esan, gutxi esan daiteke honi buruz, emaitzak ondo adierazten bait du: 30-4\nPartzialak: 7-0, 7-1, 3-0, 6-2, luzapena 3-0\nGazteak. Lautada vs Easo. Larunbateko 15:30etan, Lautadako gazteek jokatu zuten Easoren kontra. Aukera honetan, gasteiztarrez, arazorik gabe, kanpotarrak gainditu zituzten. Iñaki eta Jon izan ziren gol gehien sartu zituztenak, seina.\nHauek dira emaitzak eta laurdenak:\nLaurdenak: 7-1, 8-1, 4-0, 6-0\nSenior. Lautada vs Navarra. Oso, oso norgehiagoka polita izan zen. Hasi baino lehen apostuak bisitariaren alde zeuden, baina gasteiztarren presioarekin topo egin zuten. Azkenean, puntuak Iruñara joan ziren, baina bietako edonorentzat izan ziktezketen. Dena dela, progresio bat ikusten da Lautadaren taldean. Badirudi partidu batzuk behar izan dituztela makinaria sasoian ipintzeko. Hemendik aurrera, kontutan hartzekoak izango dira. Pitxitiren aldetik, Gorka, 6 goletkin, partiduko goleatzailea izan zen. Navarraren aldetik, banatuago daude golak.\nLaurdenak: 2-3, 2-2, 2-2, 3-3\nEmakumezko senior. Getxo-Leioa vs Lautada. Gasteizko neskek puntu garrantsitsua atera zuten Bizkaitik. Oso partidu berdindua izan zen eta Aroaren beso onak, 6 golekin, erabakiorrak izan zen. Hauek dira laurdenak eta emaitza:\nLaurdenak: 2-3, 3-4, 3-2, 3-2\nLautada vs Easo →


Irakurri Zerrendan Gehitu Beharrezko 8 Eleberri - Liburuak\nBeste Batzuk Osasun Mentala Lortzaileak Ilea Brikolajea Osasuna Plangintza Eta Aholkularitza Teknologia #atxatu Abusuaren Aurka Maskotak\nIrakurri Zerrendan Gehitu Beharrezko 8 Eleberri\nLiburu onek horizonteak zabaltzen dituzte eta ezagutzak areagotzen dituzte. Ez zara inoiz bakarrik egongo liburuen konpainian! Egin liburuak bizitzarako lagun.\nHona hemen ziur eguneroko errutinatik ihes egiten eta bizitzarekiko ikuspegia aldatzen lagunduko dizuten 8 fikzio lan bikainen zerrenda.\n1868an eta 1869an bi liburukitan argitaratua, Louisa May Alcott-ek idatzitako klasiko hau lau ahizparen adin nagusiko istorioa da. Martxoko neskek jarrera eta gustu desberdinak dituzte. Bakoitzak harreman desberdina du elkarren artean eta amarekin. Liburuaren bidez, egileak Gerra Zibilean Amerikako landetara eramaten ditu irakurleak. Familiari eta maitasunari buruzko bihotza berotzen duen nobela da. Eleberria pelikula bihurtu zen Emma Watson, Timothee Chalamet, Meryl Streep eta Saorise Ronan aktore izarrekin.\nEta orduan ez zegoen inor\nAgatha Christie-k, 'Krimenaren erregina' k, eleberri hau idatzi zuen 1939. urtean. Liburu hau uharte isolatu batean geldituta dauden 10 ezezagunekin hasten da, non egun bakoitza gainditu behar den proba da, inork salbatu arte. Liburuan zehar behatzetan mantentzen zaituen lursail harrigarri batez osatuta dago. Hau, zalantzarik gabe, suspense zaleentzako 'irakurri beharrekoa' da. 2015ean nobela web serie bihurtu zen, eta horrek ere ikusleek estimu handia lortu zuten.\nHau J. D. Salinger-en 1951ko eleberria da. 16 urteko protagonistak, Holden Caulfieldek, ez daki istorio osoa kontatzen duen lekua, baina esaten du nonbait buruko instalazio batean dagoela. Nerabeek zein helduek irakurrita, nobela honek haserrea, alienazioa, sexua, depresioa eta estutasuna ditu hizpide. Nerabe batek heriotzaren aurka eta hazten ari den borroka erakusten du.\nBurlote bat hiltzeko\nHarper Lee-k idatzia eta 1960an argitaratua, AEBetako nerabeek eta Batxilergoko ikasleek asko irakurri zuten eta berehala arrakasta izan zuen. Garai hartako gizarte arazo larriak jorratzen baditu ere, hala nola bortxaketa eta arraza desberdintasunak, nobelak harritu egiten ditu irakurleak bere berotasunarekin eta umorearekin.\nSidney Sheldonek, 1977an kaleratutako bere hirugarren eleberrian, familia oinordeko baten heriotzak hondamena nola sortzen duen eta drama ugari eragiten ditu. Familia politikak liluratuta aurkituko zara hiltzaileari begira familiako kide bakoitzak hiltzeko motiboa duen bitartean. Egile mitiko honen beste eleberri ospetsuen artean daude Bihar etortzen bada eta Ezerk ez du irauten betirako .\n2003an argitaratutako liburu honek Khaled Hosseini markatu zuen's estreinaldia. Irakurleek errua, adiskidetasuna, nahia eta galeraren balioak hartzen dituzte Afganistanen. Egileak mutil aberats baten eta bere aitaren morroiaren semearen arteko adiskidetasun nekez deskribatu du modu surrealista eta hunkigarrian. Irakurri hau Afganistango kultura eta tradizioak ikusteko.\nMaitasunaren berrogei arauak\nElif Shafak, egile turkiar ezagunak, 2009. urtean idatzi zuen eleberri hau. Bi narrazio paralelo ditu, bata Ella idazle estatubatuarrari buruzkoa, eta bestea ‘Rumi’ jakintsu eta predikari bati eta Shams bere lagunari buruzkoa. Egileak ederki deskribatu ditu bi narrazioak, eta ez die irakurleei kexatzeko arrazoirik ematen. Irakurri liburu hau mistikoa, magikoa eta maitasunez betetako munduan sartzeko.\nAlka Joshi AEBetan finkatutako egile indiarra da. 2020ko martxoaren 3an kaleratutako estreinako eleberrian Lakshmi protagonistak bere senarra herriko biztanleen ankerkeriei aurre egiteko eta azkenean Jaipurren finkatu zen bizitzari bere istorioa kontatzen du. Irakurketa xurgatzaile honen bidez, egileak irakurleak aztertu gabeko Jaipurreko kaleetan barrena eramaten ditu esperientzia aldatzen duten esperientziak'Bizitzari buruzko ikuspegia.\nHartu kafe bat eta eseri nobela horietako batekin batera neguko goizean gozatzera. Izenburuetako batek ere ez zaitu hutsik egingo.\nIrakurri ere: 5 fikzio interaktiboen joera GenZ artean\nKategoriak Femina Power Markak Estresarena Ilea\nplatano azalaren erabilerak\nhelduentzako liburu dibertigarriak\ngauza arrotzak bezalako telebistako saioak\nleku ona bezalako ikuskizunak\nbegi zimurren azpian etxeko erremedioak\nzopa mota desberdinak


EAJ-PNV: EAJ-PNVk espetxe eredu propioa defendatzen du, pertsonen duintasuna errespetatu, espetxeen erabilera murriztu eta birgizarteratzea ahalbidetuko duena\nEspetxe-ereduari buruzko ebazpenak\nPROPUESTAS DE RESOLUCIóN - 2019/03/13\nJoseba Zorrillak, EAJ-PNVren legebiltzar taldeko legebiltzarkideak, espetxeak kudeatzeko sistema propioa diseinatzeko beharra aldeztu du “non espetxean dauden pertsonen duintasuna eta oinarrizko eskubideak bermatuko diren, berreziketa eta birgizarteratze helburuak bermatuko diren eta askatasunik ezaren alternatibak aldeztuko diren”. Eredu hau, gaineratu du, espetxeen kudeaketaren transferentzia jasotakoan adostu beharko dugu erakunde guztiekin eta hirugarren sektorearekin. “Euskadin ezarri beharko den zigor sistema ez da izango gaur hemen erabakiko duguna. Prozesu konplexu baten ondorioa izango da eta prozesu horretan parte hartuko dute erakunde guztiek eta espetxeratuta dauden pertsona guztiekin lan egiten duten eragile sozial guztiek”, esan du. Zorrillak erakundeek eta elkarteek egiten duten lana balioetsi du “arduratuta eta lanpetuta baitaude espetxean dauden pertsonei laguntzera eta berrezteko eta birgizarteratzeko helburuak betetzera begira”.\nEuskadin behar dugun espetxe ereduaren inguruan gaur Eusko Legebiltzarrean egiten ari den eztabaida monografikoan, Zorrillak berriz ere eskatu du espetxeen kudeaketareneskuduntza Euskadiko erakundeen ardurapean uztea, Gernikako Estatutua lege organikoa betez. “Eskuduntza behar dugu eredu gizalegezkoagoa garatzeko, pertsonen duintasunean eta giza eskubideen errespetuan oinarrituta, askatasunik gabe bizitzeak ez duelako esan nahi beren eskubideak eta askatasunak murriztu behar direnik”. Ordezkari jeltzaleak aipamen berezia egin du preso dauden emakumeak sufritzen ari diren desberdintasunaz eta diskriminazioaz, eta espetxe sistemaren esparru guztietan genero ikuspegia lantzearen aldeko agertu da. Biktimei dagokienez, talde jeltzaleak justizia berrezartzailearen mekanismoak aplikatzea proposatzen du, biktimari eragin zaion kaltea erreparatzeko. Zigortzera hain bideratuta egongo ez den justizia sistema alternatiboa planteatzen da biktima eta bere beharrak helburu izanik eta ekuazioan elkarrizketa sartuz. Norvegia izan daiteke Euskadiren eredua transferentzia hau gauzatzen denean, beren espetxe sistemak kriminalitate eta berrerortze tasak murriztea ekarri duelako. “Argudioa sinplea da: gizakitzat har itzazu eta gizaki gisa jardungo dute” .\nHitz egiteko izan duen tartean, EAJ-PNVren legebiltzarkideak berretsi du Euskadirentzako nahi dugun ereduan espetxeak salbuespen izan beharko lukeela, delitu larrienen kasuan, eta ez araua, orain den bezala. “Espetxearen erabilera murriztea aldezten dugu eta zigor alternatiboak planteatzen ditugu helburu ditugun berreziketara eta birgizarteratzera begira”. Zigor arloko justiziak, amaitu du Zorrillak, justizia prebentiboagoa eta ez hain errepresiboa izan behar du”, eraginkorragoa izango litzatekeelako eta ez lukeelako horren koste handia ekarriko.


Senior mailako eskubaloi taldearen partida Oiardon | El Diario Vasco\nSenior mailako eskubaloi taldearen partida Oiardon\nGoizean eta arratsaldean partida ugari jokatuko dira kiroldegian.\nJOSU ARANBERRI Sábado, 5 noviembre 2016, 00:30\nGaur ere eskubaloiaz gozatzeko aukera izango da Oiardo kiroldegian. Goizez nahiz arratsaldez Usurbil Kirol Elkarteko eskubaloi taldeen hainbat partida jokatuko dira bertan.\nGoizean eskolarteko neurketak ikusteko aukera izango da. 10:00etan alebin nesken bi partida jokatuko dira, Udarregi 6A taldeak Hernani A izango du aurrez aurre eta Udarregi 5A taldeak Urnieta 5.\nOndoren, 11:15etan infantil nesken Udarregi A Usurbil taldeak Aiala E taldearen aurka neurtuko ditu indarrak Gipuzkoako txapelketako partidan eta infantil mutilen Udarregi A usurbil taldeak Amenabar D taldea izango du aurrez aurre 12:30etik aurrera.\nArratsaldeko partidei dagokionez, Euskal ligako kadete eta jubenil mailako nesken taldeek jokatuko dute Barakaldoko GF Zuazo taldearen aurka. 15:45etan jokatuko dute kadeteek. Orain arteko bost jardunaldietan garaipen bakarra lortuta dira usurbildarrak, baina gaurkoan punturik lortu ez duen taldea izango dute aurrez aurre, eta jokoan dauden 2 puntuak eskuratu nahiko dituzte.\nJubenil mailako taldeak, berriz, lidertzan jarraitzea izango du helburu 17:30etik aurrera jokatuko duen partidan. Pasa den asteburuan lehen postuan zen elgoibarri irabazi ostean, gaurkoan beste partida gogor bat izango dute. Izan ere, aurrez aurre izango duten taldea 4. postuan kokatuta dago puntu bat gutxiagorekin.\nAzkenik, 1. Nazional mailan jokatzen ari den senior mailako mutilen taldeak jokatuko du Oiardon 19:30ean. Usurbildarrak liga hasiera zaila izaten ari dira. Jokalari gazteak izateaz gain lesio dexente izan dituzte tarteko, baina hala ere bi partida irabaziak dituzte. Gaurkoan beste bi puntu lortzeko aukera berria izango dute, izan ere, punturik lortu gabe azken postuan kokatuta dagoen Bidasoa Irun taldea izango dute aurrez aurre.\nGainontzeko taldeek etxetik kanpo jokatuko dute. Zilarrezko Ohorezko mailan jokatzen ari den emakumezkoen senior mailako taldeak bihar 12:30ean jokatuko du Bilbon San Adrianen aurka. Euskal ligako kadete eta jubenil mailako mutilen taldeek, berriz, Elgoibarren jokatuko dute bihar 10:00etan eta 11:30ean hurrenez hurren.


Irekia Eusko Jaurlaritza - Gobierno Vasco :: Neiker-Tecnalia estrategia berriak ikertzen ari da mahastizaintzan fitosanitario gutxiago erabiltzeko\nNeiker-Tecnalia estrategia berriak ikertzen…\nProiektu honen bidez fitosanitarioek mahatsean, muztioan eta ardoan uzten dituzten hondakinak ikertuko dira. Helburua da mildiuaren eta oidioaren aurka borrokatzea, ohiko pestizida gutxiago erabilita.\nMahastizaintzan produktu fitosanitario gutxiago erabiltzea da NEIKER-Tecnalia (Nekazaritzaren Ikerketarako eta Garapenerako Euskal Institutua) datozen hiru urteetan garatuko den proiektuaren helburua. Ekimenaren helburua da erakustea posible dela mildiu eta oidioa mahastietan kalteak eragiten dituzten patologia nagusien tratamenduan fitosanitario gutxiago aplikatzea. Produktu horien erabilera murriztea oso garrantzitsua da ingurumenaren eta ekonomiaren ikuspuntutik. Proiektua FITOVID deitzen da, eta Europako Batzordearen LIFE programaren zati bat da. NEIKER-Tecnaliak bazkide koordinatzaile lanetan dihardu, eta beste bazkideak hauek dira; AZTI, Tecnalia Research & Innovation, Euskal Herriko Unibertsitatea (UPV/EHU) eta Kataluniako Unibertsitate Politeknikoa.\nNEIKER-Tecnaliako ikertzaileen asmoa da erakustea, beste aldagai batzuen artetik, nola nekazariek erabili ohi dituzten fitosanitarioak berdin-berdin eraginkorrak izan daitezkeen kantitate gutxiagoan erabilita ere. Horretarako, beharrezkoa da mildiuaren eta oidioaren mikroorganismo eragileak maneiatu, kontrolatu eta haien kontra egiteko estrategia berriak probatzea eta ebaluatzea. Teknikariek erakutsi nahi dute posible dela patologia horien aurka egitea fitosanitarioen kantitate optimoa baino ez erabilita, kantitate hori mahastia dagoen Euskal Herriko zonalde geografikoaren arabera aldatuko delarik. Zehazki, ikerketa Arabako Errioxako eta Txakolinaren zonalde agroklimatikoetan egingo da.\nOhiko pestizidek duten arazo bat mahatsean eta, beraz, muztioan eta ardoan ere uzten dituzten hondakinak dira. Adituek fitosanitarioen gai aktiboek utzitako hondakinak neurtuko dituzte, eta erakutsiko dute nola aldatzen den hondakin horien presentzia ingurumenean zein lortutako produktuaren hainbat ataletan, mildiua eta oidioa tratatzeko erabilitako estrategien arabera, bai eta gizakien osasunean izan dezakeen ondorioa ere. Era berean, "zero hondakinekoak" izenez ezagutzen diren fitosanitarioen erabilera ebaluatuko da, ohiko produktuen erabilerarako alternatiba gisa.\nOnddoa garaiz detektatzea\nBi gaixotasunak kontrolatzeko estrategiak onddoaren garaiz eta era lokalizatutan detektatzeko tresna teknologikoetan oinarrituta ezarriko dira. Teknologia berriek gaixotasunaren presentzia antzematea ahalbidetzen dute, baita sintoma ikusgarriak agertu baino lehen ere. Detekzio azkar horrek fitosanitarioak aplikatzeko unerik egokienak zehaztasun handiagoz aukeratzeko bidea ematen du.\nIkerketaren emaitza guztiak mahats ekoizleei aurkeztuko zaizkie esperimentatzeko eta erakusteko egingo diren hainbat saiakuntzatan. Proiektua Pestiziden Erabilera Iraunkorrari buruzko 2009/128/CE direktiba kontuan hartuta planteatu da, izan ere, direktiba horrek izurriteei aurka egiteko erabiltzen diren produktuen erabilera iraunkorra lortzeko esparru bat ezartzen du. Direktibak eta LIFE FITOVID proiektuak berak pestiziden erabilerak gizakien osasunean eta ingurumenean eragiten dituzten arriskuak eta ondorioak murriztea bilatzen dute. Beste helburu batzuk dira izurriteen kudeaketa bateratua bultzatzea eta ohiko pestizida kimikoetarako alternatiben erabilera sustatzea.\nNEIKER-Tecnaliak fitosanitarioen beharra % 50eraino txikiagotzea lortu du mahastiaren gaixotasun ohikoenak tratatzeko\nNeiker-Tecnaliak tailerrak antolatu ditu mahatsondoaren ohiko gaixotasunak tratatzeko fitosanitarioen beharra %50eraino murrizteko\nNEIKERek "Sektorea Saretzen" sarea sortu du nekazaritzako elikagaien sektoreko ikertzaile eta eragileak elkartzeko


Zer da Copper Terminal? - Ningbo Paiyan Precision Machinery Co., Ltd\nKobrezko terminalak alanbre arteko lotura ugari egokitzen ditu; potentzia-industrian terminal-bloke bereziak daude, terminal kutxak, guztiak blokeak, geruza bakarreko, geruza bikoitz, korronte, tentsio, ohiko, hautsi eta abar. Zintzilikatze gune jakin bat behar da kontaktu fidagarria ziurtatzeko eta korrontea nahikoa pasatzen dela ziurtatzeko.\nKobrezko terminalaren sailkapena\nKobrezko terminalaren materiala, oro har, kobrea, letoia edo fosforo brontzkoa dira. Kobrezko terminalaren itxura espatula baten buru biribila da. Goiko aldea torlojuarekin finkatuta dago, eta amaieran alanbre eta kablezko kobrezko krosa da peelinga ondoren. Barietatea olioz banatuta dago. Mota eta hodi presioa. Olio blokeo mota hobea da. Aire oxidazioari aurre egiteko, kobrezko terminalak estaldura-geruza batekin normalean estalita dago, oro har, aluminiozko estalkia, nikeleztatua, kobrezko estaldurak, kobrezko aleazio nikela, eta abar.


Art toy - Wikipedia, entziklopedia askea.\nDiseinuzko irudia Ganeshen oinarritua\nDiseinuzko jostailuak edo art toys-ak edizio mugatuan egiten diren bilduma egiteko jostailuak dira, hauek artista eta diseinatzaileek sortzen dituzte. Jostailu hauek material ezberdinez egin egon daitezke, hala nola, plastikoa, biniloa, egurra, metala edo papera.\n3 Diseinuzko jostailuen industria\n4 Begiratu ere\nLan artistikoak bezala ikusiak dauden jostailuen historia 90eko hamarkada erdialdean hasten da Hong Kong-en , Michael Lau eta Eric So artistek bilduma egiteko publiko heldu bati zuzenduriko jostailuen bertsio mugatuak egiten hasi zirenean binilo suabearekin.\nMugimendu hiritar horrek ondoren art toy edo vinyl izena hartu zuen, eta oinarri beltz edo zuri baten gainean bost eta 20cm bitarteko panpinak egitean zetzan. Artista eta diseinatzaile batzuek Mickey Mouse bezalako marrazki bizidunetako pertsonai ikonikoak berrerabiltzen hasi ziren.\nEzaguna egiten zihoa heinean margolari, graffiti egile, komiki egile eta ilustratzaile handiak hauek pertsonalizatzen hasi ziren, ez bakarrik ekialdeko herrialdeetan, baizik eta segituan merkatu europar eta anglosaxoiera salto egin zutelarik.\nGaur egun, jostailu hauen salmentara jarduten diren enpresak existitzen dira, hauei bozgorailuak, koloretako argiak, laser izpiak, USB memoriak eta disko gogorrak bezalako osagarri teknologikoak gehitu zaizkie zenbaitetan.\nHala ere, Art Toy-aren korronte artistiko oraindik elitearen artean mantentzen da, izan ere, piezak garestiak izaten jarraitzen dute oraindik.\nBiniloa (vinyl toys) , ABS, egurra (wooden toys), erretxina (resin toy) edo papera (paper toys) bezalako material ezberdinekin irudiak sortzea da helburua. Tamaina aldatuz doa 2.5 pulgadetatik 16.5 pulgadetaraino, nahiz eta eskala handiko irudiak sortu daitezkeen erakusketa edo bildumazaleentzako, hauek gehienetan beira fibraz eginak egoten direlarik. Irudiak hauek ez dira 2000tik gorako serietan egiten eta, horregatik dira bildumazaleentzako piezak, horietako baten bat kultuzko objektu bihurtzeraino.\nPieza bakarra sortzeak dakarren kostu handia kontuan harturik, batzuetan, zuriz margotutako irudiak egiten dira, mihise moduan erabiliak ondoren artista bakoitzak bere gustuen arabera pertsonalizatu dezan, pieza bakarrak sortuz. Custom toys (jostailu pertsonalizatuak) deiturikoak dira.\nDiseinuzko jostailuen industria[aldatu | aldatu iturburu kodea]\nIrudi mota honengatik apustu egin duten enpresa ugari daude (hauetako batzuek funtzio bat eman die irudiei), Paul Bunditzen Kidroboten kasuan bezala, zeinak hasieratik jostailuen aldeko apustua egin zuen adierazpide moduan. Beste hainbat enpresa ere existitzen dira munduan zehar industria honi eskainiak, besteak beste, Toy2r Hong Kong-en, Coltte Frantzian edo Vinyl_Escape Espainian.\nBegiratu ere[aldatu | aldatu iturburu kodea]


Euskerabili: AMA BAKARRA DA\nAMA BAKARRA DA\nGaiztoa izan behar da ama bati erditu berria den umea eskuetatik kentzeko eta, are gehiago, jaioberria hil dela esateko lasai asko. Ama izateko beste ama bati sabeletik bere umetxoa lapurtzea, ez daukat dudarik, delitua baino zerbait gehiago izan behar da. Baina askoz latzagoa izan behar da duela berrogei urte jaio zen hura oraindik bizirik dagoela jakitea tupustean. Hainbeste malko, hainbeste negar pasa ostean bat-batean berriro egun ilun horren aurrean.\nAuzi honek, ama izanda zein ez izanda, barrukoa astindu egiten digu eta denon artean eraiki dugun gizarte eredua hankaz gora jartzen digu. Nekez uler dezakegu gure inguruan horrelakorik gertatu ahal direla eta batzuetan beste aldera begiratzen dugu gertuan dugunean.\nBaina bizitzako gauza guztietan bezala, handien kontuetan txikiak beti galtzaile. Eta ez naiz ari dirudunez eta pobreez; txikiez, umeez ari naiz. Ezin dut imajinatu zer pentsatu zuen ume horrek hainbeste maitasun eman zion amak maitasun hori emateko egin zuenaz jabetu zenean. Ezin dut imajinatu zer sentitu ahal duen munduratu zuen ama beste bat zela jakin zuenean.\nZer egingo zenukete, horrelako umeak zaretela jakingo bazenute?\nAzken hilabeteetan ume lapurtuei buruz entzun dugu telebistan. Kasu askotan, amak, hamarkadak pasa ostean, ohartzen du hil zela esan zioten umeak bizirik dirauela. Komunikabideetan normalean amaren ikuspuntua agertzen da, umearen nortasuna oraindik ezezaguna baita. Nik, berriz, beti umearengan pentsatzen dut eta neure buruari galdetzen diot nola bizi ote den ume hori egia jakin barik eta zein litzatekeen bere erreakzioa egia konturatzean.\nHorrelako ume bat izango banintz, nire bizitza osoa gezur hutsa dela pentsatuko nuke. Ziur aski, ez nuke nire "gurasoekin" zerikusirik izan nahi eta nire benetako gurasoen bila nindoake. Bat-batean zure bizitza gezur batean oinarritu dela ohartzea trauma izaugarria izan behar da, eta jakiteak zure benetako gurasoengandik lapurtu zintuztela eta agian ez dituzula inoiz aurkituko arazo psikologikoak eragin behar dizkizu. Nire ustez, bai umeen lapurrak, bai gurasoak izateko asmoz lapurreta bultzatzen zutenak, kartzelara joan beharko lukete.\nOilo ipurdia jartzen zait ume lapurketei buruz entzuten ditudanean. Ezin dut sinetsi horrelakorik gertatzea, zeren eta ez da pertsona bati bakarrik gertatu, milaka emakumeei lapurtu dizkiete umetxoak jaio ondoren.\nZer pertsona-motak lapurtzen dio jaioberria bere amari?\ngainera, zenbat jende egon dela nahastuta hori egiteko pentsatzen dut.\nLehenengo aldiz entzun nuenean berria Asian edo Afrikan gertatukoa pentsatu nuen, baina ez, Europan ere gertatzen dira izugarrikeriak.\nBenetan, ezin dut imaginatu nola sentituko dira amak edo umeak hori jakin ondoren eta hainbat urte pasa ondoren. Espero dut arduradunak kartzelara joatea, baina gauza bat argi dago, eragin duten zauria oso sakona dela sendatzeko.\nUme lapurtuen auziek gizartea unkituta utzi dute. Oso larria da ume bat bere amaren besoetatik kentzea, beste familia bati emateko, seguru asko, familia dirudun bati.\nGainera honelakoak egiten zituztenak erizainak ziren, denbora hartan elizak osakidetza bere menpe zegoen. Zelan da posible erlijio batek, ongia egiten behartzen duen erligioa, umeekin negozioa egitea?\nNik ezin dut azaldu, eta uste dut gauza hauetan gelditu behar garela pentsatseko hainbeste urtetan saldutako historiak benetazkoak ote diren. Nik behintzat ez ditut sinezten.\nZiur asko, umea izanda jakin izan banu traumaren bat hartuko nuen, baina nire adinean jadanik ez dago traumatizatzerik. Nire ustezko amak ondo tratatu izan banindu ezin izango nintzen berarekin haserretu. Guztion arbasoen artean, kasu honetan "txarra" gure benetako senidea ez bada ere, izan dira astakeria eta sarraskiak egin dituztenak, eta eurei esker gaur hemen gaude. Ezin ditugu imajinatu ere egin geure aiton-amonek egin behar izan zituztenak batzuetan bizirik irauteko, beste batzuetan pertsona txarrak zirelako. Egia horrek ez ditu onak egiten, noski. Nabarmendu nahi dudana da ez duela merezi gehiegi dramatizatzea, lapurtutako ume horiei gertatu zaiena ez dela desagertuko, eta horrekin bizi izaten ikasi behar dela.


Arraio Irratiak 4 urte bete ditu!! – Putzuzulo Gaztetxea – Zarauzko ametsen fabrika\nArraio Irratiak 4 urte bete ditu!!\n2010-05-17Xakela Gaztetxe Asanblada0 Comments\nGezurra badirudi ere, Zarauzko Irrati libreak, Arraio Irratiak 4 urte beteko ditu Maiatzaren 20an. Eta urteurren hau ospatzeko, 4 eguneko egitaraua antolatu dugu, Maiatzaren 19tik 22ra.\nMaiatzaren 19an, asteazkenean eta gaueko 20:30etatik aurrera, Komuneko Paperean poesia errezitaldia izango dugu Putzuzulo Gaztetxean. Komuneko Paperean bi anaiek osatzen dute, Imanol Epelde Pagola eta Mattin Epelde Pagola dira. Urte eta erdiz www.27zapata.com blogean Imanolek argitaratutako poemak hartu eta bere anaiak musika jarri die eta elkarrekin osatu dute â€˜Komuneko papereanâ€™ izeneko ikuskizuna.\nMaiatzaren 20an, ostegunean eta arratsaldeko 19:00etatik aurrera, irratsaio berezia egingo dugu. Maiatzaren 20a da, Arraio Irratia FMko 99.3ra pasa zen eguna eta urtero bezala, irratsaio berezi bat egingo dugu. Bertan, irratia osatzen dugun guztiek hartuko dute parte. Honez gain, aurten, Arraio Telebista estreinatuko da.\nMaiatzaren 21ean, ostiralean eta gaueko 21:00etatik aurrera, kontzertua egongo da Putzuzulo Gaztetxean. Bertan, urteetan jo gabe egon diren 2 talde Zarauztarrek joko dute, Txixaparrazta eta ZÃ¼lo taldeek alegia. Honez gain, Belgikatik datorren The Link taldeak ere joko du.\nMaiatzaren 22a, larunbata, Herri bazkari batekin ekingo dugu, listak ohiko lekuetan daude. Bazkaldu ondoren, Lainon eta bere Poesia-Kaxa ikuskizuna egongo da. Arratsaldez, Zarauzko kaleak alaitzera joango gara Burrundadaren bidez. Eta eguna amaitzeko, luntx bat eta Igo Gora ikuskizuna edukiko dugu, gaueko 21:30etatik aurrera.\nGuzti honez gain, egun hauetarako fanzine berezi bat egin dugu irratiko kideek, egun hauetan ekintzetara azaltzen direnei banatuko zaiena. Bukatzeko, egun seinalatu honetarako, korto bat ere egin dugu. Datorren asteetan irratiaren webgunean ikusgarri egongo da.


Elkarteen elkartasun bazkariak - Altsasu - Guaixe.eus\nElkarteen elkartasun bazkariak\nGuaixe 2017-01-09 15:36\nHilaren 21ean 666 bazkari emanen dituzte ferietako liskarragatik auzipetutakoekin elkartasunez. Elkarteetan izena emateko azken eguna gaur da, 15 euro balio du txartelak. Toki gutxi batzuk gelditzen dira.\nAltsasuko zazpi gastronomia elkarteak (Amandrea, Beti Iaten, La Encina, Lagun Onak, Otai, Zubeztia eta Zubi-ondo) “gure herrian eman den injustizia ikaragarriaren ondorioz gure isiltasuna apurtzera behartuak izan gara, egoera honen aurrean gure ezinegona eta haserrea jendeak ikus dezan. Eta, bereziki, egoera honekin bukatzeko baliabideak ea tresnak dituztenengainaino ailegatzea nahiko genuke”.\nLiskarraren ondoren hedabideek “gure herriari buruz emandako irudia ez dator errealitatearekin bat; Altsasu herri plurala da, langilea, alaia, sortzailea eta solidarioa. Existitxen ez den gorroto bat sortu nahi dute, horren aurrean, guk ez dugu gorrotoa sortu nahi, guk herria egin nahi dugu”. Horrekin batera zazpi gastronomia elkarteek sufritzen ari diren 11 familiei “elkartasun osoa” adierazi diete: “haien seme-alabak kriminalizatuak eta espetxeratuak izan dira, haietako 3 oraindik espetxean segitzen dute ihes egiteko arrisku oso handia dela egotzita, nahiz eta boluntarioki aurkeztu diren epailearen aurrean, kasu batean hiru aldiz”.\nIlbeltzaren 21eko, larunbateko egitaraua\n13:00etan Elkarte guztien agerpena Foru plazan, Gure Etxea eraikinean edatekoak eta pintxoak zerbitzatuko dira. Ondoren herrian barna kalejira.\n15:00etan Elkarteetan bazkaria.\n19:00etan Foru plazan elkartu, poteoa eta musika.\nGauean Gure Etxea eraikineko behe solairuan barra zabalik eta disko-jartzailea ariko da\nMenuak elkartez elkarte\nKafea eta kopa.\nArdoa edo sagardoa\nOdolkidun patata tortilla montaditoak\nExtremadurako gozoak eta kafea\nAlubiak, aukeran azarekin\nSakramentuak eta entsalada


SOLOKOETXE BHI : EITB BISITATU\nKAZETARITZAREN OGIBIDEA BARNETIK IKUSTEN\nGezurra dirudien arren eskolatik kanpo ikasleak pertsona helduak dirudite, eta beti ez dira irteerak kalera ateratzeko aitzakia hutsa izaten.\n1. ebaluaketa ia bukatuta genuen eta enpresen gaineko hainbat kontzeptu teorikoak ikusita bagenituen ere, benetako enpresa (handi eta publikoa) baten funtzionamendua ikustea zen xedea. Zerbitzuak eskaintzen dituen enpresa handi batena, azpi-kontratazioaz ere baliatzen dena hain zuzen ere. EITB-ren egoitzan egon eta gero “Irusoin” alboan dagoen ekoiztetxera joan ginen beraz EITB-ren egoitza ikusteko ibilaldiak antolatuta daude eta Ainarak (kirol-kazetaria) egin zigun egun hartan. Bisitaren lehenengo atala “Boulevard” irrati-saioan ikusle moduan egotean datza. Aurreko egunean hauteskundeak izan ziren Ameriketako Estatu Batuetan eta Trump polemikoa atera zen irabazle; interesgarri egin zitzaigun honen inguruan gertatutako solasaldia. Hurrenez instalazio erraldoi eta berri-berriak ikusi genituen eta 70 hamarkadako gela osoko ordenagailua ematen zuena ikusi genuen. Azaldu ziguten nola lurpetik zihoazen kable guztiak eta gela hori zentralita modukoa zela. Langileak banaka zeuden bakoitza bere ordenagailuan. Gero, kanpoko berriak “berriemaileak” nola jaso eta tratatzen ziguten azaldu zen eta azkenik berrien “platoa” ikusi genuen. Kameraz betea eta hondo urdin batekin non islatu zitekeen nahi zen irudia.\n“Irusoin”-era joan ginen orduan. Ekoiztetxe honek EITBrentzat promozio lanak egiten ditu, hots, iragarkiak. Saio bakoitzeko Irudiak (beste ekoiztetxe batzuek bidalita) jasotzen dituzte eta haiek gidoia idatzi, irudiak muntatu, soinua eta lokuzioa jartzen diete eta EITB-ra pendrive baten eramaten diote lana eginda eguerdi aldera (Artxibo hauek zama handia dute eta enpresa hau azpikontrata izanda, albo-alboan dago). Izugarri erakargarria izan ziren Natxoren (efektu berezien arduraduna) eta Ikerren (soinua) ekarpenak. Bakoitzaren lana makina bate do batzuk erabiltzean datza, gela handi baten, pertsona eta bere makina. Josebak egin zigun ibilaldia eta gida-lana eta ikasleak sartu ahal izan ziren binaka “bikoizketa” lokuzioak egiten diren gelaxkan.\nBisita amaituta ikasle askok kazetaritza ikasketak egin nahi zituztela adierazi zuten, eta batxilergoko bigarren kurtsoan etorkizun osoa erabaki behar dutela uste dutenik, presio horrenpean urtea ematen dutelarik, freskagarri bihurtu zen bisitaldia haientzat laneko giroa atsegina eta lan-bizitza sortzailea izan daitekeela ikusita.\nArgitaratzailea NAGUSIA noiz 20:16


Udal Kirol Udalekuetan izena emateko epea maiatzaren 31an amaituko da\nHemen zaude:Hasiera»Kirola»Udal Kirol Udalekuetan izena emateko epea maiatzaren 31an amaituko da\nOndarroako Udala 2018-05-30 Kirola\n10 saioko bi txanda izango dira: uztailaren 2tik 13ra lehena, eta uztailaren 16tik 27ra bigarrena. Astelehenetik ostiralera izango da 9:30etatik 13:00etara. Izena emateko epea maiatzaren 31 arte izango da, baina ekainaren 11tik 28ra bitarte plaza libreak egotekotan aukera izango da oraindik. Haurrentzako Kirol Anitza eta Ingurumeneko Jarduera izango dira udararako prestatutako ekimen garrantzitsuena. Udal Kirol Sailaren proiektuaren helburuetako bat da kirol aniztasuna bultzatzea, eta haurrek, denetariko kirolak ezagutzea.\nEredu estereotipatuak gainditzea izango da erronka nagusi bat eta jarduera guztietan neska zein mutilen parte hartzea sustatzea. Honela, genero aldetik oso markatuak dauden kirol eta jokoetan arituko dira haur guztiak: arrauna, eskalada, herri kirolak, patinajea, ping-ponga, hondartzako bolei edo zumba izango dira kirolak. Jolasak ere izango dira altxorraren bila, sentsibilizazio jokoak, joko kooperatiboak edo ur jolasak, adibidez.\nEkimen honen bitartez, haurrek oporraldi aktibo bat pasatzeko aukera izango dute, kirol monitore edota aisialdi monitoreen laguntzarekin. Honela ere, familia eta lanaren arteko kontziliazioa erraztea bilatzen du ekimen honek, udan haurren zaintza erraztu ahal izateko.\nHorretaz gain, Udalak sentsibilizazio saioak eskainiko dizkie parte hartzaileei, aniztasun funtzionala dutenen esperientziara hurbiltzeko.


Pilulak Germitox erosi Menorcan\nPilulak Germitox Menorcan\nNola erosi Germitox Menorkako tabletak\nGermitox tableta eraginkorrenek parasitoak kentzeko% 100eko bermea ematen dute tratamendu ikastaro bakarrean. Germitox Menorcan gure webgune ofizialean soilik erosi dezakezu. Horretarako, zure kontaktuak guneko eremuetan sartu behar dituzu eskaera orrian. Horren ondoren, kudeatzailea zurekin harremanetan jarriko da ahalik eta azkarren eta aholkua emango dizu.\nOrain tabletak salgai daude 39€ promozioarekin, % -50eko beherapena dute! Eskaera arrakastatsua lortzeko, produktua errentagarria da, presarik eskaera egitera. Paketea bidaltzeko kostu zehatza bizilekuaren araberakoa da eta paketea jaso ondoren, mezularitzari edo posta bidez ordaindu beharko diozu.\nNola erosi Menorcan Germitox\nGermitox Menorcan eskaera egin\nEspainia, eta bereziki Menorca, gure entrega eremuan sartzen dira. Horregatik, Menorcan bizi bazara, Germitox erosteak ez dizu zailtasunik sortuko. Espainian helminth pilulak erosteko modu bakarra webgune ofizialean eskatzea da. Eskaera bat gure webgunean utzi eta operadorearen deiaren zain egongo zara. Lurzorua mezulari bidez zehaztutako helbidera bidaltzearen kostua hiriaren arabera alda daitekeela argitzen dugu eta eskaeraren ordainketa posta bidez egiten dela. Parasitoen tabletetan Germitox Orain soilik eska dezakezu% 50eko deskontuarekin. Bizkortu droga% 50eko beherapenarekin erostera eta tratamendu erosoa ziurtatu eta parasitoak, batez ere helmintoak, kentzea. Agindu gorputza zizarearen aurka tratatzeko erremedioa 39€ truke eta paketea jaso eta Menorcan-ekin ordainduko duzu.\nGermitox Kanaria Handiko Las Palmasen Germitox Murtzian\nEskatzeko Germitox Menorcan % 50 bakoitza


Hegazkin-motor arinagoak eta seguruagoak, marruskadura-fenomenoen hobekuntzei esker | Cidetec\nHegazkin-motor arinagoak eta seguruagoak, marruskadura-fenomenoen hobekuntzei esker\nLUBGEAR proiektuak etorkizuneko hegazkin-motorrentzat engranaje eta lubrifikazio-sistema arinagoak eta eraginkorragoak diseinatzeko behar diren ezagutzak garatuko ditu.\nEuropako industria aeronautikoak lehiakorra izan nahi du abiazio zibilaren merkatuan, eta lidergoari eutsi nahi dio irismen labur eta ertaineko bidaiari-hegazkinen fabrikazioan. CleanSky2 programa Europar Batasunaren Horizon 2020 Ikerketa eta Berrikuntzarako programaren parte da, eta Clean Sky enpresa bateratuak (CSJU) kudeatzen du. Ekimen publiko eta pribatu horrek ikerketa eta garapen-jarduerak koordinatzen eta finantzatzen ditu, hegazkin isilagoak eta ingurumenarekiko errespetutsuagoak egiteko prozesua bizkortzeko helburuarekin. Hori lortzeko, funtsezkoa izango da motor-teknologia berritzaileak eta gero eta eraginkorragoak erabiltzea. LUBGEAR proiektua testuinguru horretan garatuko da, eta bere helburuetako bat engranaje-sistemetako marruskadura-fenomenoen ezagutzan aurrera egitea da, batez ere lubrifikazio murriztuarekin funtzionatzen dutenean, edota lubrifikazio galerarekin ere. Ezagutzaren aurrerapen horrek kanbio-kaxa eta lubrifikazio-sistema arinagoak diseinatzea ahalbidetuko du, segurtasuna arriskuan jarri gabe, eta, horrela, aireontzietako berotegi-efektuko gasen isurketak murriztuko dira.\nGaur egun, hegazkingintzan gehien erabiltzen diren motorrak turbohaizagailu eta turbohelizeak dira, biak gas turbinen erabileran oinarrituta. Europako Clean Sky2 programaren esparruan, motor horien belaunaldi berriak garatzen ari dira. Horien ezaugarri dira erregai-kontsumo baxua, eraginkortasun handia, zarata-maila txikiagoak eta CO2 emisio txikiagoak izatea. Soluzio horiek babesteko funtsezko elementuetako bat potentzia aldatzeko kutxa da, oso eraginkorra, arina, trinkoa eta fidagarria izan beharko duena. Potentzia aldatzeko kutxak asko aztertzen ohi dira, baina oraindik ez da ezagutzen diseinutik kanpo duten portaera, lubrifikazioaren aldi baterako galera kasu. Lubrifikazioaren galera engranajeen eta errodamenduen marraketaren erantzulea da. Hori gertatzen denean kanbio-kaxan kalterik gerta ez dadin, eta segurtasuna bermatzeko, hainbat irtenbide daude; besteak beste, lubrifikazio-sistema osagarria edo larrialdikoa erabiltzea edo larrialdiko hozte-sistemak erabiltzea, aireontziaren pisua handitzea dakartenak. LUBGEAR proiektuak irtenbide berritzaileak eskaini nahi ditu, engranajeen arteko marruskadura-fenomenoen ezagutza sakonagoan oinarrituta, lubrifikatzailearen hornidura murriztua dagoenean edo lubrifikazioa galtzen denean.\nProiektua Aireontzi Berritzaileen Erakusketa Plataformaren (IADP) Bidaiarien Aireontzi Handien (LPA) intereseko eremuaren parte da, Clean Sky2-ren barruan. Avio Aero Gaiaren Arduraduna da, CSJUk gaiaren arduradun gisa izendatutako kide pribatua, proiektuak Advanced Engine & Aircraft Platform erakundearen helburuak eta Clean Sky2ren helburu orokorrak betetzen lagun dezan. Avio Aero GE Hegazkingintza enpresa bat da, hegazkin zibil eta militarrentzako osagaiak eta sistemak diseinatu, fabrikatu eta mantentzen dituena. Enpresak 5000 langile baino gehiago ditu 7 ekoizpen zentrotan, Italian, Polonian eta Txekiar Errepublikan. 110 urte baino gehiagoko historiarekin, enpresa beti egon da berrikuntza teknologikoaren abangoardian, Europan fabrikazio gehigarriaren aitzindari gisa aitortua izanak erakusten duen bezala.\nProiektuan lau erakundek parte hartzen dute, CIDETEC Surface Engineering-ek koordinatuta, balio erantsi handiko azalera berrien garapenean, hala nola azalera autolubrikatuetan, duen esperientzia eskaintzen duelarik. CIDETEC esperimentuak diseinatzeaz ere arduratuko da, eta Europako Batzordeak finantzatutako proiektuen koordinazioan duen esperientzia jarriko du eskura (parte hartu duen 24 proiektuetatik 9 koordinatuz), bereziki hegazkingintzaren sektorerako (12 proiektu guztira, horietatik 5 koordinatuta). Austriako Tribologiarako Bikaintasun Zentroa (AC2T) arduratuko da datu-base bakarra sortzeko eta kontaktuak modelatzeko tresnak zabaltzeko proba-kanpaina oso bat egiteaz. AC2T Europako tribologia zentro pribatu handienetako bat da. Municheko Unibertsitate Teknikoak nazioartean ezaguna den Engranajeen Ikerketa Zentroarekin (FZG) ere parte hartzen du, engranajeen eta transmisioen diseinuan, optimizazioan eta probetan espezializatua. FZGa TRL3 mailako proba-banku batean diseinutik kanpo funtzionatzen duten etorkizun handieneko engranaje-soluzioak balioztatzeaz arduratuko da. Proiektuan, halaber, ZOERKLER Austriako enpresak ere parte hartuko du. Enpresa horrek transmisio-sistemak egiten ditu, eta urteetako esperientzia du hegazkinen eta helikopteroen motorren engranajeen diseinuan eta fabrikazioan. Proiektuan, proba-artikuluak fabrikatzea eta engranajeen diseinuan dituzten ezagutzak partekatzea izango da haien zeregina, engranajeen geometria optimizatzeko, jasangarritasuna eta eraginkortasuna hobetze aldera.


Eusko Jaurlaritzak murrizketak iragarriko ditu covid intzidentzia altua duten udalerrientzat\nGotzone Sagardui Osasun Sailburuak prentsaurrekoa emango du astearteko Gobernu Kontseiluaren ostean, gorrian dauden udalerrietan hartu beharreko neurriak zehazteko.\nAbadiño eta Astigarraga batu eta gero, bost dira gorriz dauden udalerriak\nIntzidentzia 100 kasutik gorakoa da Euskadin, Gipuzkoa buru dela, 174raino iritsita\nCovid-19aren transmisio arrisku altua da berriz ere Nafarroan, 150eko intzidentzia maila gainditu ondoren\nGaueko aisialdian covid ziurtagiria ezartzea aztertzen ari da Nafarroako Gobernua\nKotilioien ostean adineko pertsona zaurgarriekin harremana saihesteko gomendioa eman du Bengoak\nKutsatzeek gora egiten jarraitzen dute EAEn, eta Jaurlaritzak neurriak hartuko ditu\nPandemiaren bilakaerak joera kezkagarria hartu du berriz ere Euskal Autonomia Erkidegoan eta azken egunetako kutsatze kopuruak ikusita, murrizketa neurrietara itzultzea erabaki du Eusko Jaurlaritzak.\nExekutiboak jakitera eman duenez, 100.000 biztanleko 150 kasuko intzidentzia langa gainditu da EAEn, eta horrek covid-19aren transmisioa maila altuan dagoela esan nahi du.\nGobernuak baieztatu du zifra horrek agerian uzten duela "Euskadiko kutsatzeen goranzko joera eta lehenbailehen geldiarazteko beharra".\nHori dela eta, murrizketak iragarri dituzte covid-19a gogorren jotzen ari den udalerrientzat. Osasun sailburu Gotzone Sagarduik prentsaurrekoa emango du asteartean Gobernu Kontseiluaren ostean, jarraibide berrien inguruko informazioa emateko.\n"Jendetzak saihestera eta joera hau geldiaraztea guztion lana dela ikustaraztera bideratuko dira neurriak", EITB Mediak jakin ahal izan duenez.\nDatu guztiak biltzen dituen txostena eta gorriz dauden udalerrien zerrenda astelehen honetan argitaratuko dira, azken asteetako bideari jarraituz. Azaroaren 8ko azken txosten ofizialean, Agurain, Abadiño, Astigarraga, Azpeitia eta Zumarraga zeuden gorrian, baina aste honetan zerrenda handitzen joan da ziur aski.\nOsasun Sailak prebentzio-neurriak betetzeko beharra azpimarratu du berriz ere; hala nola, pilaketak saihestea, eskuen higienea areagotzea, espazio itxiak aireztatzea, maskara etengabe erabiltzea eta, jakina, txertoa jartzea.\nNafarroa ere murrizketa berrietarako prestatzen ari da\nNafarroako Foru Erkidegoa ere alerta egoeran dago. Izan ere, EAErekin batera, Espainiako Estatuan intzidentzia metatu handiena duen erkidegoa da. Atzo, adibidez, 159 kasu berri atzeman ziren, azken hiru hilabeteetako kopururik altuena, eta bezperan 132.\nKutsatzeen gorakadak oraingoz ospitaleetan eragin handirik izan ez badu ere, Gobernua gaueko aisialdian covid pasaportea ezartzeko aukera aztertzen ari da.


'Segapotoa', bertsozaleendako - Antzuola - Goiena.eus\nAne Miren Etxeberria 2014-02-17 10:15\nIon Lizarazu, erdian, GipuzkoApp lehiaketako saria jasotzerako orduan\nBertsozaleek eskura dute trebatzeko tresna berria. Segapotoa du izena eta 'made in Antzuola' dela esan daiteke. Izan ere, Ion Lizarazu gazte antzuolarrak karrera amaiera proiektu moduan aplikazio bat egin du, bertsolaritzarekin lotutakoa: Segapotoa. GipuzkoaApp saria eskuratu du, gainera.\nEuskal Herrian bertsolaritzarekiko zaletasuna handia dela jakin badakigu denok; BECen lau urtean behin izaten den Bertso Txapelketak mugitzen duen jende andana horren isla garrantzitsuenetakoa dugu. Eta hor ditugu hainbat herri, elkarte eta txokotan antolatzen diren bertso-afariak, bertso-poteoak eta beste hainbat ekintza.\nOraingoan, baina, teknologia berriak eta bertsolaritza uztartzen dituen aplikazioa dago martxan. Eta, gainera, herritar batek egindako lana da. Segapotoa du izena eta 'made in Antzuola' dela esan daiteke. Izan ere, Ion Lizarazu gazte antzuolarrak karrera amaiera proiektu moduan aplikazio bat egin du, bertsolaritzarekin lotutakoa: Segapotoa.\nLizarazuk honakoa esan du: "Errima okerrik ez egiteko, ezta potorik egiteko modua edota aukera eskaintzen du aplikazioak, eta, beraz, mugikorrari segapoto ere deitzen zaionez, eta nik egindako aplikazioa ere mugikorretarako denez, potoak kentzeko edo mozteko aplikazioari, hitz jokoa aprobetxatuz, hala deitzea pentsatu nuen". Aplikazioaren logoan ere ikus daiteke nola segak poto hitza mozten duen; beraz, hitz joko polita erabiliz izena jarri dio bertsolaritzarekin lotutako aplikazio horri.\nAplikazio sinple eta intuitiboa\nAplikazio oso osatua da, baita sinple eta intuitiboa ere; honela dio, behintzat, egileak: " Bertsotan hasi aurretik beti zein neurritan egin nahi den pentsatu behar dugu; beraz, aplikazioak, lehenik eta behin, zein neurri eta zein lerro kopurutako bertsoa egin nahi dugun galdetuko digu. Behin neurri bat aukeratuta eredu edota plantilla bat eskaintzen digu lerro bakoitzean zenbat silaba idatz ditzakegun esanez. Gainera, errimekin edota sinonimoekin arazorik izanda ere, bilatzaile bat ere badago aplikazioaren barruan. Hala, bilatzaile honekin, zalantza guztiak argitu eta bertsoa egiterik izango dugu". Horretarako, baina, Interneterako sarbidea izan behar du mugikor horrek. Momentuko kezka eta zalantzak argitzeaz gain, egindako lana ere zuzentzeko aukera ematen du aplikazioak; hau da, sortu dugun bertsoa zuzenduko duen atala ere badago. "Hala, silaba bakoitza neurri horretara ondo egokituta dagoen edota errima zuzenak diren edo ez jakiteko aukera ematen digu", adierazi du Jon Lizarazuk.\nHerritar guztiei zuzendutako aplikazioa da, nahiz eta bertsotan jakin ez. Ikasteko lagungarri da, beraz. Lizarazuren hitzetan, "momentuko laguntza moduan ulertu behar da aplikazioa; hau da, ez du balio bertsotan ikasteko. Ez da bertso eskola bat ordezkatzeko, baizik eta laguntza momentu konkretuetan sor daitezkeen zalantzei erantzuteko". Bertso eskoletan erabilgarria ere izan daitekeela gaineratu du Lizarazuk, ikasitakoa ondo barneratu dela egiaztatzeko eta jakiteko balio dezake-eta.\nAndroid sistema erabiltzen duen edozein mugikorretan instala daitekeen aplikazioa da. Oraingoz, ez dago erabilgarri iOS sistemetan, baina, hala ere, aurrerantzean moldaketak egin behar dituela ere adierazi du Lizarazuk; beraz, agian, sistema horretan ere egongo da erabilgarri aurrerantzean.\nAndroid dutenek, beraz, Play Store-ra joan eta bertan Segapoto izeneko aplikazioa bilatu besterik ez dute.\nAbenduan, Gipuzkoako Foru Aldundiak antolatutako GipuzkoApp lehiaketan parte hartu zuen Jon Lizarazuk Manex Agirrezabalekin batera. Proiektua amaituta izanda, moldaketa eta hobekuntza batzuk egin eta lehiaketara aurkeztea pentsatu zuten. Ez zuten uste irabazle aterako zirenik: "Oso pozik geratu nintzen. Ez nuen espero; honek asko animatzen du aurrera jarraitzeko" adierazi du Lizarazuk.\nBeraz, bertsotan ikasi, hobetu edota bertsolaritza gustuko izan eta aplikazioarekin apur bat jolastu nahi duten guztiek badute eskuragarri bailarako jatorria duen aplikazio bat: Segapotoa.


Daniele da Volterra - Wikipedia, entziklopedia askea.\nDaniele Ricciarelli (Volterra, 1509 aldean - 1566ko apirilaren 4a), ezagunagoa Daniele da Volterra ezizenez, italiar margolari eta eskultore manierista izan zen, Michelangeloren estiloaren jarraitzailea. Paulo IV.a aita santuaren aginduz, Michelangeloren Azken Judizio-ko irudi askoren biluztasuna estali zuen, arropak eta gerripekoak margotuz. Hori dela eta, Il Braghettone izengoitia eman zitzaion.\nErroma, 1566ko apirilaren 4a (56/57 urte)\nDavid and Goliath (recto) (en)\nDavid and Goliath (verso) (en)\nIl Sodoma eta Michelangelo\nDaniele Ricciarelli Volterran sortu zen, gaur egungo Toscanan. Il Sodoma eta Baldassare Peruzzi margolarien ikaslea izan zen Sienan. Agerikoa da Il Sodomaren eragina Palazzo dei Prioriko Justice freskoan (1530en ondoan). 1535 aldean Erromara joan zen. 1540ko hamarkadan, Perin del Vagarekin lan egin zuen zenbait proiektutan.\nErroman Michelangeloren ikasle eta adiskide min bilakatu zen. Haren bitartekotzari esker, Paulo III.ak Vatikanoko obren superintendente izendatu zuten. Bestalde, Michelangelok emandako zirriborro eta ideiak baliatu zituen Erromako Trinità dei Monti elizako Gurutzetik eraistea freskoa margotzeko (1545 aldean). 1549an, Paulo III.a hil ostean, superintendente postua galdu zuen. Handik aurrera eskulturan aritu zen, batez ere.\nDanielek zoritxarreko ospea lortu zuen Azken Judizioa Michelangeloren maisulaneko irudi askoren sexu alderdiak eta ipurdiak estaltzeagatik; Paulo IV.aren aginduz egindako lan horregatik Il Braghettone («Galtzoin-egilea») izengoitia jaso zuen. Michelangeloren hil maskara erabiliz, brontzezko busto bat egin zuen; hori izan zen bere azken lana.\n↑ a b c Daniele da Volterra. britannica.com (Noiz kontsultatua: 2016-02-07).\n↑ a b Williamson, George Charles. Daniele da Volterra. in: Catholic Encyclopedia (1913), Volume 15. en.wikisource.org (Noiz kontsultatua: 2016-02-07).\nWikimedia Commonsen badira fitxategi gehiago, gai hau dutenak: Daniele da Volterra\nMultimedia: Daniele da Volterra


Norman McLaren-en animazioak , Bilbaoarten - Nontzeberri\nHasiera/ARTEA/Norman McLaren-en animazioak , Bilbaoarten\nNorman McLaren-en animazioak , Bilbaoarten\nBilboarte zentroan Norman McLaren (1914 – 1987) animatzaile esperimentalari buruzko erakusketa ondu dute, erakusketa otsailaren 26ra arte egongo da zabalik. Bertan, hiru film ikus daitezke. Horretaz gainera, bestelako jarduerak ere egingo dira: emanaldiak, hitzaldiak…\nMcLaren animatzaile eta zine zuzendari britainiarra izan zen, baina Kanadan garatu zuen bere lan-ibilbidea, kanadar nazionalizatu arte. Animatzaile esperimental eta abstraktu handienetarikoa da, eta bere eragina egungo iragarki eta bideoklipetan ere antzeman daiteke.\nKanadarrak hainbat esperimentu egin zituen irudiarekin eta soinuarekin, tartean, pelikularen gainean marraztu. Soinu bandetan ere berrikuntza asko egin zituen; esaterako, zeluloidea harraskatu soinu berri optikoak lortzeko. Hala, gerora industria zinematografikoan erabateko garrantzia izango zuten baliabideak asmatu zituen.\nHorietaz aparte, bestelako trikimailu, efektu eta animazio estilo sortu zituen: film estereoskopikoa, pixelazioa, slow motion-aren erabilera… Baliabide horien bidez, figura baten metamorfosian erakutsi nahi zuen denboran. Eisenstein zinegilearen zale sutsua zen.\nBada, Bilbaoarteko lan hauek bildu dira: Begone Dull Care (1949), Neighbours (1952) eta Synchromy (1971). Lan horiez gain, bestelako jarduerak ere izango dira, tartean, José Julian Baquedano eta Santos Zunzuneguik martxoaren 2an emango duten hitzaldia: Aitzindari baten kronologia.\n“Iruña, molde femeninoan 2016 lehiaketa\nBardoak txapelketaren lehen fasea amaitzear


Txina 63MM / 2.5 Inch Belar Artezteko 4 Pieza Zink Aleazio Artezgailua Tiradera fabrikazio eta fabrika | Hemgrinder\n63 mm / 2,5 hazbeteko belar artezgailua 4 pieza Zink Aleazioko Artezgailua tiraderarekin\nBelar ehotzeko 4 piezak eta 3 ganberak polena ehotzeko, biltegiratzeko eta iragazteko aukera ematen du. Belarrentzako artezteko pieza honek 4 pieza diseinatzen ditu erraz desmuntatzen, erabilera errazak eta artezteko belarra garbitzeko.\nElementu zk .: GSRP2603\nNeurria (diametroa x altuera): 2,5 x 2,6 hazbeteko (63 x 66 mm)\nPisua hazten: 252g\n* Belar ehotzeko 4 piezak eta 3 ganberak polena ehotzeko, biltegiratzeko eta iragazteko aukera ematen du. Belarrentzako artezteko pieza honek 4 pieza diseinatzen ditu erraz desmuntatzen, erabilera errazak eta artezteko belarra garbitzeko.\n* Garbiketaren goiko aldeak artezketa prozesu osoa behatzeko aukera ematen du; kendutako tiraderak arteztako gauzak noiznahi ateratzeko aukera ematen du. Malla artezgailuaren pantaila polen oso fina iragazten da. Hautatutako zertxobait hautsak biltzen laguntzen du.\n* Belar, espeziak, tea etab. Artezteko belarra ezin hobea da iragazgailuzko estalki potoloa eta asko laguntzen du isurketak gutxitzen eta usain belarrak fresko eta usainik mantentzen.\n* Espezie-artezgailu hau zinko aleazio metaliko sendo eta iraunkorrez egina. Hortz zorrotzak artezteko esperientzia azkarragoa emanez. Poli-O-Ring, artezketa leuna eta marruskadura txikiagoa eta iraunkortasun handiagoa lortzeko.\n* Ortzadar artezgailua 2,5 pulgadako diametroa, 2,6 hazbetekoa, nahikoa gaitasun eta tamaina ezin hobea, dotorea eta trinkoa. Ortzadarraren kolore distiratsu ederra eta modan.\n* 4 piezak eta 3 ganbarak polena ehotzeko, biltegiratzeko eta iragazteko aukera ematen dute.\n* 4 piezen diseinua erraz desmuntatzen da, erabiltzeko erraza eta artezteko belarra garbitzeko.\n* Garbiketaren goiko aldeak artezketa prozesu osoa behatzeko aukera ematen du; kendutako tiraderak arteztako gauzak noiznahi ateratzeko aukera ematen du.\n* Artezgailuaren pantaila polena oso fina iragazten da. Hautatutako zakatzaile txikiak hautsak biltzen laguntzen du.\n* Magneten estalki indartsuak isurketa gutxitzen laguntzen du eta utzitako belarrak freskoak eta usainik gabe mantentzen laguntzen du.\n* Hortz zorrotzak ehotzeko esperientzia azkarragoa emanez. Poly-O-Ring ehotzeko leuna eta marruskadura txikiagoa, iraunkortasun handiagoa lortzeko.\n60mm / 2,4 hazbeteko Artezteko makina hexagonoa 4 pieza ...


Hator neska mutil etxera • ZUZEU\nHator neska mutil etxera –\n«Gure asmoa ez da jatorrizko bertsioak ukatzea, aukera desberdin posible batzuekin proba egitea baizik», dio “Hator neska-mutil etxera” ekimeneko Eneritz Gorritxategi Larizek Mugalari atarian.\nHona hemen HATOR, NESKA-MUTIL ETXERAliburuxka, klikatu.\n12 pentsamendu “Hator neska mutil etxera”-ri buruz\nAzken portu 2018-12-31 08:27\nMunizio gehiago gure herriaren suizidiorako.\neuskaldun bat 2018-12-31 08:55\nLotsa ematen du jendaila honek. “Berrizko Udalaren diru-laguntza bati esker HATOR, NESKA-MUTIL ETXERA proiektua martxan jarri genuen”, baina hori bai, hauek dirurik gabe ez dute ezta pausorik ematen. “Kapitalismoa eraitsi” esango dute gero… Anistasuna…\nInaxio 2019-01-01 10:22\nGenero ideologia montaje ikaragarri bihurtu da. Hasierako helburuak ahaztuta, jende askoren soldatak justifikatu behar ditu. Horren guztiaren fruituak gure tradizioen kontrako atentatuak dira.\nhartsuaga 2019-01-01 12:07\nPetra Joxepa tabernan dala, haurra jaio da Larraunen\nEtxera joanda, erran omen du ez da nirea izanen\nNire senarrak topa dezala haur honek ama zein duen.\nZenbateko subentzioa emango didate perla honen truke?\nA 2019-01-01 13:34\nGauza hauek entzutean zer egin? Isildu? Bai, hori egiten dut ia beti, baina gaurkoan zorionak emateko da. Dirudienez, arazo handiagorik ez dute Berrizen, euskara indartsu, karrikan euskara, gazteak euskaraz, kantu taldea euskaraz….Aupa Berriz, eutsi zoriontasunari, zuek gu ez bezalakoak zarete eta.\nHamaika ikustekoak jaio gara!\nOtso handia 2019-01-02 18:21\nEkimen guztiz beharrezkoa. Zorionak eta eskerrik asko egindako lanagatik!\nMikelats 2019-01-02 21:40\nKonplexuak, autogorrotoa, diru-laguntzekiko parasitismoa\nUtzi gure kultura zikintzeari\nJosu Lavin 2019-01-03 11:36\nJavier Maríasen articulu bicaina:\nAinara 2019-01-03 13:02\nBerdintasunaren aldekoa naiz eta horren alde egiten dut, egunero, zarata handirik atera Gabe. Berrizkoa lekuz kanpo dagoela iruditzen zait. Lehen eliza jasan behar izan genuen, Elizakoek adierazten zuten irmo zer dagoen txarto eta zer ondo. Gaur egun, ostera, bestelako eliza bat dago zeregin nazkagarri horrekin, atzamarra astintzen hara eta hona, “zu, bekatari”, “zu, ondo!”… beldurra ematen didazue. Utzi bakean gure kantak eta ekin benetako berdintasunari.\nez dakit ba 2019-01-03 14:04\n“Haietako batzuk abesterakoan ez ginen hain eroso sentitzen”— Ba agian, eroso sentitzen ez denaren arazoa izango da, eta ez kantarena.\n“Aita-semeak tabernan daude eta ama-alabak jokoan” bezalako kritika kostrunbrista egiten den letra batean, hain zuzen ohiturak (kaltegarriak, gainera, letragilearen ustez) islatzen dira. Errealitatearen erretratu bat da, ez gero errealitatea eraikitzeko oinarritzeko ezer. Kitto.\nEta aldatzen hasita, zergatik tabernan jarri “ama-alabak” eta ez “ama-semeak” edo “aita-alabak”? Zergatik dago gaztaina ximelak jatera datorren “neska-mutila” (ondo esana dago euskaraz singularrean “hator neska-mutil”?) “aitaren eta amaren ondoan”? Zergatik ez bi ama edo bi aita? Eta zergatik bi?\nEz dakit, neurria galtzen ari gara pixka bat. Hurrena zer ote da “Markesaren semea”? “Itziarren alaba”?\nJose Inazio Lopez de Luzuriaga 2019-01-04 10:05\nBat nator Ainararekin. Genero ideologian ia-ia tarterik ez dago ezadostasuna agertzeko “infernura” behin betiko kondenatua izan nahi ez baduzu. Testu-aldaketari eta kantu erabilerari dagokionez, nik ere egin ditut horrelako gauzak, baina testuinguru jakin batean. Agian horregatik ez diot aparteko garrantzirik ematen.\nhartsuaga 2019-01-04 15:34\nZer adierazi asmo izan duten ez dakit, baina euskaraz neska-mutil, horrela, singularrean, ezer izatekotan ingelesez ladyboy esaten dena da. Beraz borobil geratu zaie zentzugabekeria.